Popločavanje spomen obilježja u Goraždu moglo bi biti završeno do sredine septembra – RTV BPK\nPopločavanje spomen obilježja u Goraždu moglo bi biti završeno do sredine septembra\n9. Septembra 2019.\tBosansko-podrinjski kanton\nPrva faza odnosi se na betonske radove, odnosno popločavanje te izradu “Kapije života”, dok se druga faza odnosi na kamenorezačke radove te ispis svih imena poginulih boraca. Rekonstrukcija centralnog spomen obilježja “Goražde grad heroj, svojim braniocima” teče planiranom dinamikom – potvrdio je ministar za boračka pitanja Bosanskopodrinjskog kantona (BPK) Goražde Edin Aganović.\nPo njegovim riječima, radovi koje izvodi preduzeće GPD “Drina” iz Goražda započeti prije dva mjeseca, mogli bi biti okončani i prije predviđenog roka.\n– Prema dinamici poslova koji su do sada urađeni, vjerovatno ćemo imati završene radove i prije roka predviđenog u ugovoru. Zadovoljni smo sa do sada izvršenim radovima, a dogovorili smo s izvođačem radova da do 18. septembra bude završeno popločavanje samog spomen obilježja, ukoliko se odlučimo da dio manifestacije povodom Dana oslobođenja, Dana BPK i Grada Goražde održimo na samom spomen obilježju – kazao je Aganović.\nPodsjetio je da je projekt rekonstrukcije centralnog spomen obilježja podijeljen u dvije faze.\n– Prva faza odnosi se na betonske radove, odnosno popločavanje te izradu “Kapije života” i trebala bi biti okončana u ovoj godini, dok će se druga faza koja se odnosi na kamenorezačke radove te ispis svih imena poginulih boraca, realizovati u toku sljedeće godine. Sredstva ćemo kroz budžet planirati, a imamo najave i sa drugih nivoa vlasti i drugih interesanata koji bi mogli da finansiraju, tako da bismo trebali sljedeće godine završiti kompletan projekat – kazao je resorni ministar.\nZa realizaciju prve faze projekta obezbjeđena su sredstva u iznosu od 65.000 KM, dok je za drugu potrebno osigurati 88.000 KM.\n– Također, Grad Goražde učestvuje s određnim sredstvima, negdje oko 30.000 KM, i imamo jednu kompaniju koja je također jedan dio sredstava uplatila na račun u ovu svrhu. U svakom slučaju, rekonstukcijom centralnog spomen obilježja “Goražde-grad heroj svojim braniocima” konačno će se dobiti jedno reprezentativno spomen obilježje za sve naše branioce koji su svoj život dali u odbrani ovih prostora – naglasio je ministar za boračka pitanja BPK Goražde.\nIdejni i glavni projekat rekonsktrukcije centralnog spomen obilježja uradila je goraždanska firma “Aring” d.o.o.


"Da južnije ne bude tužnije": Aktivisti iz komšiluka pozivaju mlade na trening | Slobodna reč\nVRANJE – Udruženje “Aktivisti iz komšiluka” organizuje “Trening o aktivizmu” koji je namenjen mladima (15 do 30 godina) iz Vranja. Trening će biti održan u konferencijskoj sali restorana Ponte Bianco od petka (21.01.) do nedelje (23.01). Cilj je da se mladima približi način kreiranja promene u lokalnoj zajednici. Proces od prepoznavanja problema do realizacije aktivnosti koja će u potpunosti ili delimično rešiti problem koji mladi imaju, zahteva određena znanja i korake kroz koje se mora proći.\n“Na osnovu iskustva koje imamo u radu sa mladima, prepoznali smo da mladi imaju mnogo ideja koje bi mogle pozitivno da utiču na lokalnu zajednicu, ali smo takođe prepoznali da mladi nisu sigurni kojim bi putem krenuli u realizaciji tih ideja. Zbog toga organizujemo ovaj trening, mladima treba da olakša pokretanje pozitivnih promena i rešavanja problema u lokalnoj zajednici. Interaktivni trening vodi iskusna omladinska radnica koja će mlade provesti kroz najvažnije korake za realizaciju neke društveno-korisne ideje kao što su: definisanje problema, okupljanje tima, organizacija rada, potencijalni izvori finansiranja, itd“, navode u pozivu.\nPrijave su otvorene do utorka, 18. januara do ponoći putem ovog linka >>>\nTrening je organizovan u okviru projekta “Aktivizam i mladi: Da južnije ne bude tužnije!”. Rad udruženja podržava Ambasada Kraljevine Švedske u Srbiji kroz program Beogradske otvorene škole “Mladi i mediji za demokratski razvoj”.\nPrethodni članakVećnici sutra o parkiranju, vazduhu, novcu za verske zajednice i “Vranjskoj gradskoj pesmi”\nSledeći članakPreko 200 zaraženih za jedan dan


Japan vodi trku s vremenom - Dnevni list Danas\nPočetna » Društvo » Japan vodi trku s vremenom\nZbog incidenta u nuklearci Fukušima proglašen peti stepen opasnosti\nJapanska agencija za nuklearnu bezbednost podigla je juče s četvrtog na peti stepen opasnost od incidenta u nuklearnoj centrali Fukušima. Skala ima ukupno sedam stepeni; četvrti stepen definiše da incident ima lokalne posledice, a podizanje na peti stepen znači da bi eventualna nuklearna katastrofa u Fukušimi imala dalekosežnije posledice.\n0Piše: M. K. 18. marta 2011. 17.34\nČak i u slučaju velike nuklearne eksplozije u Japanu, Srbija neće biti ugrožena, rekao je za Danas sagovornik iz Instituta za nuklearne nauke Vinča. Radijacija se prenosi preko čestica, a Srbija je od problematične nuklearke jako daleko. Broj čestica radioaktivnog joda se nakon osam dana dvostruko smanjuje, dok stroncijum i cezijum „putuju“ atmosferom kao aerosoli, tako da bi ih na eventualnom kretanju ka Evropi sprale padavine, objasnio je.\nSvetska zdravstvena organizacija (SZO) takođe je saopštila da je rizik od radijacije iz Japana sveden na područje Azije i dodala da za sada nema opasnosti po druga područja. „Do danas nemamo nikakve informacije o bilo kakvom značajnijem širenju radioaktivnog materijala izvan zone evakuacije“, izjavio je direktor ogranka SZO u Kini Majkl O’Lari. On je dodao da je zbog toga napravljena zona za evakuaciju samo oko nuklearne centrale Fukušima, na severoistoku Japana, u kojoj je nakon razornog zemljotresa došlo do pregrevanja u četiri reaktora. Stručnjaci SZO procenjuju da postoji minimalan rizik da se radijacija oseti i u Tokiju, koji je oko 220 kilometara udaljen od reaktora u Fukušimi. Ipak, Kina i druge zemlje u okruženju Japana pojačale su nadzor i\nkontrolu nivoa radijacije u strahu da bi mogla da se proširi i na njih.\nPortparol japanske Vlade Jukio Edano priznao je da je Vlada bila zatečena zemljotresom i cunamijem i sporije reagovala na moguću katastrofu.\n– Nezapamćene razmere zemljotresa i cunamija koji su pogodili Japan, iskreno govoreći, bili su među mnogim stvarima koje su se dogodile, a koje nisu bile predviđene našim prognozama mogućih katastrofa – izjavio je Edano. On je dodao da je vlada „mogla da deluje malo brže“, posebno kada je reč o samom pristupu situaciji i koordinaciji informacija. On je kazao da je najveći problem situacija u reaktoru 3 nuklearne centrale u Fukušimi.\nJapanska javna televizija NHK javila je da će na Fukušimu 1 biti bačeno 50 tona vode, i to prevashodno na treći blok elektrane. Veruje se da je u reaktoru trećeg bloka nivo vode za hlađenje šipki nuklearnog goriva opasno nizak i da postoji opasnost od njihovog topljenja, a samim tim do velikog oslobađanja radioaktivnih materija.\nRegularni sistem za hlađenje isključio se u petak usled udara cunamija na centralu, a od tada u četiri od šest reaktora Fukušime 1 izbijali su požari, dolazilo je do eksplozija nagomilanog vodonika i do porasta nivoa radijacije iznad dozvoljenog. Šef IAEA Jukija Amano je izjavio da japanske vlasti trenutno vode trku sa vremenom kako bi ohladile pregrejane reaktore.\nEMS šalje milion dinara\nBeograd – Javno preduzeće Elektromreža Srbije uključilo se u akciju pomoći Japanu s milion dinara koji će toj zemlji biti prosleđeni posredstvom Crvenog krsta, saopštio je juče EMS. Odlukom upravnog odbora EMS-a, novac je izdvojen za sanaciju zemljotresa, cunamija i havarija u nuklearnim elektranama Fukušima.


BH Dani : Nepodnošljiva lakoća negacionizma | Kliker.info\nBH Dani : Nepodnošljiva lakoća negacionizma\nKada je Međunarodni sud pravde presudio da je u Srebrenici počinjen genocid nad bošnjačkim stanovništvom, ponavljajući tako prethodne presude Međunarodnog tribunala za ratne zločine, premijer Republike Srpske Milorad Dodik je višekratno javno ponavljao da on ne priznaje presude međunarodnih sudova, tvrdeći da se u Srebrenici nije dogodio genocid. Nekako istovremeno, nakon više decenija provedenih u Americi, gdje je uređivao više web-portala na kojima je porican holokaust nad Jevrejima, na frankfurtski aerodrom je sletio Nijemac koji je uhapšen još na aerodromskoj pisti. Na ekspresno organiziranom sudskom procesu osuđen je zbog negacionizma na pet godina zatvora i odmah je upućen na izdržavanje kazne. Nakon što je i Crna Gora na putu da prihvati preporuku Evropskog parlamenta da se 11. jul obilježava kao Dan sjećanja na žrtve Srebrenice, jedine dvije države u Evropi čiji parlamenti nisu prihvatili preporuku su – Bosna i Hercegovina i Srbija. Prva, zahvaljujući zloupotrebi entitetskog glasanja u državnom parlamentu od strane Dodikovih poslanika, a druga zahvaljujući demokratskoj vladi Borisa Tadića.\nDa bi osnažila negiranje genocida od strane srpskih vlasti s obje strane Drine, Televizija Republike Srpske je u utorak, 7. jula, dala sebi truda u realizaciji emisije Aktuelni razgovor. Pobrinula se da ugosti salonskog fašistu Srđu Trifkovića, autora knjige Senke džihada, prepune ocjena poput sljedeće: "Islam je kolektivna psihoza koja nastoji da postane globalna. Svaki pokušaj kompromisa sa ludilom zahteva utapanje u njega." I dok čak i pristojnije nacionalističke televizije u Srbiji Trifkoviću ne dozvoljavaju ni da priviri u njihove studije, Dodikov "javni servis" mu je omogućio da ugosti i troje svojih istomišljenika iz Rusije, Velike Britanije i SAD-a (kako ni uz pomoć Googleove tražilice nije moguće saznati ništa o njima, to njihova imena navodim u transkripciji navedenoj na TV ekranu: Natalija Aleksejevna, Ronald Hačet, Xon Lohland). Voditelj emisije Mihajlović, Siniša, gledateljstvu je u kratkoj najavi objasnio da mu je namjera da se razgovara o "višedecenijskom, istorijskom sukobu koji se vodi na ovim prostorima". A onda su gosti, u Trifkovićevom prevodu i interpretaciji, objasnili da je "ideja ujedinjenja srpskih zemalja bila košmar za Zapad još od Načertanija Ilije Garašanina"; da je "rasparčavanje pravoslavnih slovenskih naroda na što sitnije države vazda bio lajt-motiv te zapadne politike"; da je "Titova Jugoslavija bila u službi britanskih interesa"; pitali se "ako ona velika Jugoslavija nije mogla da opstane, kako će opstati BiH kao mala Jugoslavija?"\nNo, vrhunac emisije, radi kojeg je vjerovatno i emitirana, bila je tvrdnja, izrečena bez ikakvog reagiranja voditelja, da u Srebrenici nije počinjen genocid, a "i ako je tamo bilo masakra, onda se radi o grotesknom izvrtanju termina genocid". Poricanje genocida u Srebrenici je ugaoni kamen antibosanskih, antibošnjačkih i antiislamskih – fašističkih i anticivilizacijskih – uvjerenja. Naravno, ne gajim ambicije da visoki predstavnik svojim dekretom može i treba narediti Miloradu Dodiku da prestane biti ogavni poricatelj genocida u Srebrenici ili da fotomontažu s naslovnice ovog broja Dana pretvori u realnu scenu. No, to jednako ne znači ni da Valentin Inzko ili Charles English imaju pravo žmuriti pred činjenicom da je Milorad Dodik negacionista genocida. A još manje nastaviti sramno toleriranje činjenice da se na čelu Javnog RTV multietničkog servisa Republike Srpske nalazi Karadžićev ministar iz svih ratnih vlada Republike Srpske. To što je Karadžić u Haagu a Davidović direktor javne televizije jeste nepravda, ali činjenica da Karadžić sudski odgovara i za genocid, a Davidovićeva televizija ga negira – jeste licemjerstvo međunarodne zajednice. Osim što je moralno nepodnošljivo, ono je i veoma prijeteće po ciljeve koje je međunarodna zajednica postavila u Bosni i Hercegovini. Jer, nadati se da sve transparentniji fašizam Dodikove oligarhije neće proizvesti istovjetan odgovor i u nacionalističkim oligarhijama druga dva naroda, jednako je naivno međunarodnom uvjerenju koje je Slobodana Miloševića nakon Dejtona javno promoviralo u "ključni faktor stabilnosti na Balkanu". Senad Pećanin (BH Dani)


Klix: Funkcioneri SDA prijavljeni zbog skrivanja imovine\nTanjug 28. januara 2021. 19:47\nSARAJEVO – Kancelarija za borbu protiv korupcije i upravljanje kvalitetom Kantona Sarajevo podnela je krivične prijave protiv tri opštinska načelnika i dva odbornika,rekao je direktor Kancelarije Erduan Kafedžić za sarajevski portal Klix, koji navodi da su među prijavlejnima dva bivša i jedan aktuelni načelnik iz redova Stranke demokratske akcije (SDA).\nKafedžić je precizirao da su krivične prijave podnete ovog meseca Tužilaštvu Kantona Sarajevo i da njegov tim nastavlja da radi na dokumentovanju koruptivnih radnji i priprema nove krivične prijave.\nOn nije želeo da govori o imenima i detaljima istrage, ali Klix nezvanično saznaje da su prijavljeni bivši načelnici Opštine Centar Nedžad Ajnadžić i Opštine Novo Sarajevo Nedžad Koldžo, kao i Ibro Berilo, načelnik Trnova.\nSva trojica su funkcioneri SDA, a pored njih prijavljena su i dva opštinska odbornika u Kantonu Sarajevo.\nOni su prijavljeni zbog sumnje da su sakrili, odnosno nisu prijavili velike iznose novca koji se mere u stotinama hiljada konvertibilnih maraka.\nPregledom imovinskih kartona i onim što je Kancelarija dokumentovala, sumnja se da se radi o kršenju zakona u vezi sa neprijavljenom imovinom nositelja javnih funkcija.\nMeđu neprijavljenom imovinom su nekretnine, preduzeća, pokretna imovina, ali i stotine hiljada konvertibilnih maraka koje se nalaze na računima u komercijalnim bankama, a koje nisu navedene u imovinskim kartonima, što je zakonski obavezno, dodaje Klix.


mts Banka – budućnost je već tu\nmts Banka, kao najnoviji član mts porodice, predstavlja korak dalje u pokušaju da se usluge i svet korisnika objedine, učine dostupnim i kvalitetnijim. Na tržištu bankarskih usluga sa već utvrđenim pozicijama, mts Banka izdvaja se vrlo jasnim i direktnim konceptom: u pitanju je banka budućnosti, koja savremene tehnologije i svoju infrastrukturu radikalno stavlja u funkciju korisničkih potreba.\nPrilikom osmišljavanja komunikacije, nametnuo se jednostavan, ali nimalo lak zadatak: imidž banke morao je biti kompatibilan sa inovativnim poslovnim modelom. S druge strane, zahvalno je raditi sa proizvodom u koji možete da verujete. Kreativni tim, podstaknut ovim okolnostima, osmislio je hrabar pristup: korisnici iz budućnosti nam u vidu polu-dokumentaraca pričaju o banci u koju opravdano veruju već generacijama! Posebna pažnja posvećena je detaljima, estetici i odabiru likova, kao i mehanizmu postepenog otkrivanja i prepoznavanja da je ono što nam se odvija pred očima – sama budućnost.\nPored odlične produkcije gotovo holivudskog kvaliteta i faktora iznenađenja koji očekuju gledaoce reklama, ono što nam je bilo najvažnije jeste da prenesemo činjenicu da je mts Banka ozbiljan partner koji će se na tržištu pozicionirati na duže staze.\nReklamu za mts Banku možete pogledati na linku: https://www.youtube.com/watch?v=jhLZ3YuSqRU\nPrethodni članak Snaga kreativne industrije je u udruživanju Sledeći članak Lopta je okrugla i svi danas igraju fudbal


Subić: “Motivisani smo da nastavimo pobjednički niz”\nLijevi bek Borca Aleksandar Subić najavio je revanš utakmicu polufinala Kupa Bosne i Hercegovine protiv Klisa.\nPrva utakmica odigrana na “Gradskom stadionu” u Banjaluci završena je pobjedom domaćih rezultatom 4:1, a revanš utakmicu najavio je Aleksandar Subić, lijevi bek Borca.\n“Očekuje nas druga polufinalna utakmica. Mislim da smo na dobrom putu da nastavimo pobjednički niz i ako uđemo sutra motivisani kao i u dosadašnje utakmice rezultat ne bi trebao izostati” – izjavio je Subić uoči polufinala Kupa Bosne i Hercegovine.\nUtakmica Klisa i Borca je na programu sutra sa početkom od 15h.\nPrethodni članakHigins: “Jedva sam se izvukao, u jednom momentu nisam mogao disati”\nNaredni članakRudar Kakanj ekipa s najviše iskustva u Prvoj ligi FBiH, lider na tabeli ga ima najmanje


- Međusobna saradnja je ključ uspeha u upravljanju održivošću na nivou lanca snabdevanja. U regionu jugoistočne Evrope, kao i širom sveta, Tetra Pak blisko sarađuje sa svojim kupcima kako bismo povećali obim FSC sertifikacije, unapredili održivo šumarstvo i smanjii emisiju ugljen-dioksida. U toku prethodne godine 85% naših paketa isporučenih u Srbiji imalo je FSC oznaku, što predstavlja značajan rast u odnosu na raniji period i približava nas ispunjenju naše ambicije da 100% naših isporučenih paketa ima FSC oznaku - izjavila je Dina Epifanova, ekspert za održivost na strani kupaca za region jugoistočne Evrope.\nMario Abreu, potpredsednik za održivost u kompaniji Tetra Pak izjavio je - Činjenica da smo dobili kompletan FSC sertifikat za lanac nadležnosti (FSC Chain of Custody certification) za sve naše aktivnosti znači da smo u mogućnosti da isporučimo ambalažu sa FSC oznakom iz bilo kog dela sveta. Klimatske promene i ograničenost resursa utiču na društvo i na prehrambenu industriju. FSC sertifikacija direktno podržava cilj održivog šumarstva u sklopu Cilja 15 Održivog razvoja, a takođe doprinosi i ostvarenju preostalih 14 ciljeva Održivog razvoja. U budućnosti ćemo osigurati da je svaki od naših snabdevača posvećen uvećavanju nivoa FSC sertifikacije i ostvarivanju najmanje 70% proizvodnje sa FSC oznakom.


Američki fond "Apolo" za "Telekom" nudi 1,2 mlrd EUR\nPonudu od 1,2 mlrd EUR za kupovinu 58% kapitala "Telekoma Serbija" dao je američki investicioni fond "Apolo". Kako "Novosti" saznaju plan fonda je da kupi srpskog operatera, "sredi stanje u kompaniji i posle dve godine je ustupi, odnosno proda "Deutsche Telekom".\nSrpska strana, pak, od prodaje većinskog državnog paketa očekuje 1,5 mlrd EUR, mada se, prema poslednjim informacijama, prihvatljiva kupoprodajna cena spustila na 1,4 milijarde.\nNa konačan iznos će svakako uticati i socijalni program, koji je usaglašen i očekuje se da ga potpiše još samo premijer.\nAGENCIJA za licenciranje stečajnih upravnika biće nadležna za sve stečajne postupke u Srbiji. Pod njenu "kapu" preći će najmanje 650 postupaka u neprivatizovanim preduzećima koji se trenutno vode pred Agencijom za privatizaciju. Ovo predviđaju izmene Zakona o ALSU koje su se u utorak našle pred parlamentom. To je samo početak gašenja Agencije za privatizaciju, koja početkom sledeće godine više neće postojati.\nMinistar privrede Željko Sertić u utorak je najavio da će oni već u novembru pred Skupštinu Srbije izaći sa izmenama Zakona o Agenciji za privatizaciju. Ukoliko ga Skupština prihvati, oko 300 zaposlenih iz ove institucije će preći u Ministarstvo privrede i tako će okončati prodaju strateških preduzeća za koja rok ističe tek sledeće godine. Po Zakonu o privatizaciji, društvena svojina mora da "izađe" iz firmi do kraja ove godine.\n- Naša ideja je da u novembru ili decembru ove godine izađemo sa novim zakonom koji će regulisati rad Agencije za privatizaciju, a namera je da se ta agencija ugasi, budući da se i proces privatizacije privodi kraju - rekao je Sertić. - Da li će Agencija za privatizaciju postojati i sledeće godine zavisi od toga da li će biti potreban prelazni period, od 30, 60 ili 90 dana. Ako poslanici usvoje naš predlog biće dat prelazni rok, ali svakako je ideja da Agencija za privatizaciju više ne postoji u ekonomskom sistemu Srbije.\nUpravo u utorak je pred članove Vlade Srbije stigao i odgovor Ljubomira Šubare, direktora Agencije za porivatizaciju, koga je Vlada početkom oktobra udaljenju sa dužnosti.\n- Pre pola sata je stiglo izjašnjenje Šubare o odluci Vlade. U narednih nekoliko dana ćemo doneti odluku - rekao je Sertić. - Moram prvo da pročitam izjašnjenje ali ne verujem da može da se desi nešto što će to promeniti.\nObjavljivanjem ugovora o uvođenju profesionalnog menadžmenta u Železaru Smederevo, bez saglasnosti partnera HPK Inženjering Ministrstvo privrede bi - prekršilo zakon.\n- Strani investitor ne želi da dođe u zemlju u kojoj zna da će pred kamerama morati da pregovara. Onog momenta kada kompanija HPK bude saglasna da se ugovor objavi, on će biti objavljen - rekao je Željko Sertić.\nGRADIĆE SE STANOVI U BIP\nDve trećine objekata na lokaciji Beogradske industrije piva, koja ide u bankrot, pripada Direkciji za imovinu Srbije, napomenuo je u utorak ministar privrede.\n- BIP kao kompanija nije vlasnik najvećeg dela prostora u kome je i to će kroz stečajni postupak biti definisano - rekao je Sertić.\n- Postupak prodaje će biti javan, a kako će se odvijati zavisi i od stečajnog upravnika i stečajnog sudije. Imamo dokument u kom Agencija za privatizaciju obaveštava da BIP ne može da bude prodat kroz model prodaje kapitala. Tu se ne radi o volji bilo čijoj, već zakon definiše pravila i propisuje šta morate da imate od dokumentacije i procedure.\nMinistar veruje da eventualni kupac brenda BIP, pošto će se imovina ove fabrike uskoro prodavati, neće nastaviti da radi na sadašnjoj lokaciji. Zato je sasvim moguće da na tom mestu niknu stanovi.\nI treći pokušaj prodaje požeške fabrike "Budimka", koja se bavi proizvodnjom i preradom voća, nije uspeo, rekao je danas Tanjugu zastupnik fabričkog kapitala, Rade Tanasković.\nOn je naveo da je za ovaj, nekada požeški gigant, jedino bila zainteresovana kompanija Feman, koja je u roku otkupila dokumentaciju, ali nije uplatila depozit.\n"Mi smo imali sastanak sa predstavnicima Agencije za privatizaciju, Ministarstva rada i drugim nadležnim službama koji su nam dali uputstva šta treba da radimo u narednom periodu, jer, praktično 31. oktobra za 43 firme ističe zaštita države", kazao je Tanasković.\nPrema njegovim rečima, ukoliko se nešto ne promeni u međuvremenu, račun Budimke će već 2. novembra biti u blokadi, a da se pojavio kupac, ostali bi samo komercijalni dugovi.\nBudimka je osnovana 1947. godine kao "Fabrika konzervi Budimka" sa proizvodnim kapacitetom od 300 tona gotovih proizvoda godišnje i 80 radnika.\nPostepeni razvoj nastavljen je narednih godina, tako da su osamdesetih godina kapaciteti uvećani na 12.000 tona. Proizvodni program je proširen 1983. i kompletiran izgradnjom tovilišta, klanice sa delom za preradu mesa, kapaciteta 80 grla dnevno. Tada je društvo posedovalo licencu za izvoz na tržište arapskih zemalja.\nProširivanjem kapaciteta do 1987. godine obim gotovih proizvoda i poluproizvoda dostigao je 40.000 tona godišnje, a asortiman je obuhvatao voćne sokove i koncentrate, želirane proizvode konzervisano voće i povrće i prerađevine od mesa.\nOd 1991. godine sa gubitkom tržišta dolazi do smanjivanja obima proizvodnje, koja je 2002. godine praktično prekinuta.\nBudimka je 2008. godine prvatizovana, da bi 2010. privatizacija bila raskinuta. Trenutno broji 75 radnika čija je sudbina u ovom trenutku neizvesna.\n"Don Don" kupuje "Pekarnu Grosuplje" za 60 mil EUR\nEvropska banka za obnovu i razvoj (EBRD) podržava regionalno širenje pekarske kompanije "Don Don" zajmom od 10,3 mil EUR za preuzimanje slovenačke "Pekarne Grosuplje", koji je odobren u okviru finansijskog paketa vrednog 60 mil EUR, saopšteno je danas iz EBRD-a.\nKako je rečeno Tanjugu u beogradskoj kancelariji EBRD, "Don Don"-ovo preuzimanje "Pekarne Grosuplje", vredno 60 mil EUR, podržale su i regionalne komercijalne banke: SKB banka d.d, grad Ljubljana, Banka Koper, UniCredit Slovenija, Societe General Srbija, UniCredit Srbija, kao i privatni finski investicioni fond KJK, kao aktuelni manjinski akcionar u "Don Donu". Ta finansijska sredstva biće iskorišćena za preuzimanje i integraciju "Pekarne Grosuplje" u grupaciju "Don Don", koja će potom postati vodeća industrijska pekarska kompanija na tržištu zemalja bivše Jugoslavije.\n- Ovo je važan korak ka konsolidaciji tržišta pogođenog fragmentacijom i neefikasnostima. Spajanje dva snažna brenda biće od koristi za obe kompanije, dobavljače i kupce. Paketom kredita se neće samo finansirati širenje "Don Dona", već će takođe biti iskorišćen za jačanje korporativnog upravljanja i poslovnih procesa - izjavio je šef za agrobiznis EBRD-a za region jugoistočne Evrope, Miljan Ždrale.\nS druge strane, generalni direktor i vlasnik "Don Dona" Aleš Mozetič kaže da je saradnja sa EBRD-om od velikog značaja za njegovu kompaniju.\n- Podrška banke našem razvoju potvrda je da smo na pravom putu. Uveren sam da je ovo samo početak duge i uspešne saradnje - izjavio je Mozetič.\nPrvobitno osnovan kao mala pekara u Sloveniji 1993. godine, "Don Don" je danas vodeća industrijska pekarska kompanija u Srbiji, koja je takođe aktivna u zemljama zapadnog Balkana i Hrvatske, navodi se u saopštenju EBRD-a. U aprilu 2014. godine, KJK je preuzeo 25% udela u toj kompaniji, a "Don Don" trenutno poseduje osam proizvodnih postrojenja, zapošljavajući 1.300 radnika.\nKineski privrednici zainteresovani za ulaganje u Srbiji\nPrivredna komora Beograda saopštila je danas, povodom posete delegacije Svekineske federacije malih i srednjih preduzeća za upravljanje investicijama, da su privrednici iz Kine zainteresovani za ulaganja u Srbiju. Kako se navodi, predstavici kineskih preduzeća, koji su se sreli sa domaćim privrednicima, zainteresovani su za ulaganja u energetiku, turizam, poljoprivredu, upravljanje otpadom i rudarstvo.\nU razgovoru sa privrednom delegacijom Svekineske federacije sekretarka Centra za ekonomske odnose sa inostranstvom Privredne komore Beograda, Sanja Vasić, istakla je da je intenziviranje kontakata srpskih i kineskih privrednika rezultat prošlogodišnjeg sastanka srpskog i kineskog premijera u Beogradu, ali i mesta koje Srbija ima u investicionim planovima Kine za ovaj deo Evrope.\n- Privredna komora Beograda nosilac je privredne saradnje sa Kinom i domaćin brojnim kineskim delegacijama i kompanijama koje su pre svega zainteresovane da investiraju u Srbiji - izjavila je Vasić.\nSvekineska federacija malih i srednjih preduzeća za upravljanje investicijama ima više od pola miliona preduzeća u svom članstvu i jedna je od najjačih privrednih asocijacija u Kini.\nAmerican investment fund Apollo offers EUR 1.2 billion for Telekom Srbija\nA EUR 1.2 billion bid for the acquisition of 58-percent stake in Telekom Srbija has been submitted by the American investment fund Apollo. As the daily Novosti reports, this fund plans to take over the Serbian telecom firm, "fix things in the company and then, after two years, sell it to Deutsche Telekom".\nSerbia expects proceeds of the sale of majority stake in Telekom Srbija to be around EUR 1.5 billion, although the latest information indicates that the acceptable purchase price has dropped to EUR 1.4 billion.\nThe final purchase price will also be definitely affected by the social program which is already agreed upon and now lacks only the prime minister"s signature.


Političko rešenje u Siriji – kraj američke ere - 08.10.2015, Sputnik Srbija\nSve je više poziva na političko rešenje u Siriji koja je skoro pet godina u krvavim sukobima. Međutim, oni su mahom kontradiktorni jer Evropa ne može da se... 08.10.2015, Sputnik Srbija\n13:20 08.10.2015 (Osveženo: 04:38 26.08.2021)\n© AFP 2022 / CHARLES DHARAPAK /Džon Keri\n© AFP 2022 / CHARLES DHARAPAK /\nSve je više poziva na političko rešenje u Siriji koja je skoro pet godina u krvavim sukobima. Međutim, oni su mahom kontradiktorni jer Evropa ne može da se dogovori da li bi sirijski predsednik Bašar el Asad trebalo da ostane na vlasti.\nRusija je u međuvremenu već zauzela ofanzivnu politiku po pitanju borbe protiv terorista ušavši u sukob sa ID na teritoriji Sirije, a njihovi koraci se svakodnevno koordinišu između ruskog i američkog Ministarstva odbrane kako bi se izbegli mogući sukobi, navodi portal Šta oni kažu o SAD.\nIstovremeno, sve više se nazire ideja da se produži život predsednika Bašara el Asada sa jedne strane, a sve manje se čuju pozivi na suđenje Asadu za zločine nad sirijskim narodom. Kada je reč o izjavama koje dolaze iz SAD, one deluju stidljivo i slabašno, može se reći čak i kukavički ali i konspirativno.\nKada je reč o Americi, sa jedne strane, ona nije pružila adekvatnu podršku borcima Asadove opozicije i nije ih snabdela odgovarajućim naoružanjem kako bi se suprotstavili snažnoj ruskoj avijaciji. Sa druge strane, SAD su potpisale nuklearni sporazum sa Iranom što je dovelo do deblokade iranske imovine. To je sve rezultiralo time da Rusija sklopi ugovor o prodaji naoružanja Iranu u vrednosti od 21 milijarde dolara.\nOno što je Amerika uspela da ostvari za vreme mandata trenutnog državnog sekretara SAD Džona Kerija, koji je ujedno i najslabiji državni sekretar u odnosu na sve prethodnike, jeste da održi krizu, a kao dokaz tome su mnoštvo nerešenih konflikata — Avganistan, Irak, Ukrajina, Palestina, Jemen.\nPolitiku američke administracije i predsednika Baraka Obame, koju svet nije shvatio ozbiljno, ruski predsednik Vladimir Putin uspeo je vešto da preokrene u preispitivanje poteza NATO-a. On je, naime, od sankcija protiv Rusije uspeo da napravi snažnu koaliciju sa Iranom, Hezbolahom ali i sirijskim predsednikom Asadom.\nPored toga, Putin je uspeo da popuni prazninu koja je stvorena širenjem američkog haosa u arapskom svetu, kao i da ojača poziciju Rusije u eventualnim predstojećim krizama koje prete južnoj ruskoj granici.\nNa Generalnoj skupštini Ujedinjenih nacija odjeknuli su govori mnogih svetskih lidera, međutim tamo nisu bili prisutni predsednici Sirije i Palestine. Stiče se slika da je svet do te mere licemeran da ne želi da čuje patnju ljudi koji tamo žive već se isključivo zalaže za sopstvene interese.


Letecemo bez avijoncica\nSpirit on Mon Sep 15, 2008 10:05 pm\nMartin Aircraft Company“, kompanija sa Novog Zelanda, napravila je napravu za letenje „jetpack“ (džetpek). Težak je 125 kilograma i može da dostigne visinu od dva i po kilometra. Stručnjaci ga nazivaju i eksperimentalni ultralagani avion.\nGodinama ljudi pokušavaju da proizvedu mašinu za letenje, ali bez uspeha. Jedna novozelandska kompanija je izgleda uspela da se približi tom cilju, iako su dimenzije uređaja pozamašne. Stručnjaci još uvek raspravljaju da li je letelica ispravno klasifikovana.\n,,Džet pek“ novozelandske kompanije „Martin Aircraft Company“ ne izgleda kao maleni ranac, kako smo navikli da viđamo u filmovima i video-igricama. Mnogo je veći i teži. Ima motor sa četiri cilindra, težak je oko 125 kilograma i zamišljen je kao vozilo za rekreaciju. Verovatno ste pomislili - super, mogu da letim gde hoću, kako hoću - ali to još nije moguće. Ne očekujte da ćete moći da letite nebom kako vam se prohte. Konstruktori upozoravaju da ga možete koristiti samo na posebnim terenima, ali se takođe nadaju da će se to promeniti u budućnosti.\nS jednim punjenjem rezervoara, uređaj može da ostane u vazduhu 30 minuta i, teorijski, može da dostigne visinu od dva i po kilometra, ali ta mogućnost još nije testirana. Da bi poleteli, svi kupci će morati prvo da prođu obuku od 15 sati, kao i sigurnosnu proveru. Ali olakšavajuća je okolnost ta što uređaj ide u paketu sa padobranom, tako da ako nešto krene po zlu, uvek možete otvoriti padobran.\nZa džetpek ćete morati da izdvojite oko 100.000 dolara, a 10 odsto od te sume mora da se plati odmah, kao avans. Uređaj može da se naruči već danas, a prvi će modeli biti isporučeni tek sledeće godine.


Svedok "nije čuo" da je Mladić naredio ubistva | Institute for War and Peace Reporting\nLjubomir Obradovic appeared at Mladic’s trial as a prosecution witness. (Photo: ICTY)\nSvedok koji je ove sedmice dao iskaz na suđenju bivšem vojnom komandantu bosansko-hercegovačkih Srba, Ratku Mladiću, izjavio je kako nikada nije čuo da je okrivljeni izdao "eksplicitno" naređenje za ubijanje preko 7,000 bošnjačkih muškaraca i dečaka nakon pada Srebrenice u julu 1995.\nPenzionisani general vojske bosansko-hercegovačkih Srba (Vojska Republike Srpske, VRS), Ljubomir Obradović, pojavio se na suđenju Mladiću kao svedok optužbe. On je već svedočio na dva suđenja pred Haškim tribunalom: u procesu protiv Radivoja Miletića, koji je 1995. bio Obradovićev neposredni pretpostavljeni; kao i u procesu protiv Zdravka Tolimira, Mladićevog bivšeg pomoćnika za obaveštajni rad i bezbednost.\nRatko Mladić se tereti za masakr koji je usledio nakon što su snage VRS-a u julu 1995. zauzele Srebrenicu, i u kojem je ubijeno preko 7,000 bošnjačkih muškaraca i dečaka. U optužnici mu se pripisuju zločini genocida, progona, istrebljenja, ubijanja i prisilnog raseljavanja u Srebrenici i ostalim delovima Bosne i Hercegovine.\nU vreme srebreničkog masakra, Obradović je bio načelnik u Upravi za operativne i nastavne poslove Glavnog štaba VRS-a. U sažetku svedočenja, koji je pred sudom pročitalo tužilaštvo, Obradović je objasnio kako je Glavni štab VRS-a bio strukturiran i kako je funkcionisao.\nObraćajući se ove sedmice sudijama, Obradović je svoju poziciju opisao kao "pomalo birokratsku", ali je priznao da mu je ona omogućavala da prati sve što se događalo u Glavnom štabu.\nOn je potvrdio da je Deseti diverzantski odred, koji je 16. jula sudelovao u ubijanju preko 1,000 zarobljenih Bošnjaka na farmi Branjevo, bio direktno potčinjen Glavnom štabu. Bivši pripadnik tog odreda, Dražen Erdemović, svedočio je pre dve sedmice o tom zločinu na suđenju Mladiću. (Vidi tekst "Bivši vojnik se priseća ubistava na farmi Branjevo".)\n"Lično odgovorni za [taj odred] bili su [Zdravko] Tolimir i njegov potčinjeni, načelnik obaveštajne uprave, Petar Salapura", kazao je svedok, dodajući da im je "Mladić dao dozvolu da naređuju tom odredu".\nTolimir je 2012. osuđen za genocid i izrečena mu je kazna doživotne robije.\nGovoreći o Direktivi 7 – naredbi kojom je bivši predsednik bosansko-hercegovačkih Srba, Radovan Karadžić, tokom 1995. od VRS-a zahtevao stvaranje "nepodnošljive situacije potpune nesigurnosti i beznađa kada su u pitanju dalji opstanak ili život" Bošnjaka iz Srebrenice ili Žepe, Obradović je rekao da je Mladić morao videti taj dokument pre no što ga je Karadžić potpisao.\nProšlog meseca je bivši ministar odbrane bosansko-hercegovačkih Srba, Bogdan Subotić, izneo – u svojstvu svedoka odbrane na suđenju Karadžiću – tvrdnju da je tu naredbu napisao Glavni štab VRS-a, a da je Karadžić verovatno nije ni pročitao pre no što ju je potpisao. (O tome vidi tekst "Karadžić ’nije kontrolisao’ vojsku".)\n"Lično smatram da je on [Mladić] mogao videti taj dokument pre no što ga je potpisao Karadžić; ne bi imalo smisla da nije", dodao je Obradović. "Bilo je nužno da Glavni štab sudeluje u stvaranju ove direktive, pošto Karadžićevo osoblje nije raspolagalo neophodnim resursima za izradu tog teksta."\nPotom je Mladićev branilac, Branko Lukić, upitao svedoka da li je čuo kako Mladić naređuje ubijanje zarobljenika ili bošnjačkih civila koji su se predali.\n"Ne, nisam", odgovorio je Obradović, dodajući kako nije čuo "takvo eksplicitno naređenje niti od Mladića, niti od bilo kog drugog visokog oficira VRS-a i Glavnog štaba".\nOsim toga, Lukić je svedoku pokazao kopiju Direktive 7. Svedok je rekao da, iako na toj naredbi ne postoji potpis predstavnika Glavnog štaba, to ne znači da je ona bila sačinjena samo da bi se zaobišli VRS i Glavni štab".\nSvedok je, međutim, dodao i da u pogledu te činjenice ne može biti siguran.\nŠto se tiče kasnijih naređenja koja su bila upućivana ili su stizala od strane jedinica VRS-a – i koja je češće potpisivao Katadžić nego Mladić – "moguće je [da je Mladić bio zaobilažen], ali ja ne znam ništa o tome", kazao je Obradović.\nDodao je da je "tokom tih julskih dana 1995." bio odsutan zbog toga što se povredio.


TV Most - Povraćaj kulturnih dobara Hrvatskoj zavisi od obnove\nPovraćaj kulturnih dobara Hrvatskoj zavisi od obnove\nMinistar kulture i informisanja Srbije Vladan Vukosavljević izjavio je, povodom kulturnih dobara koje potražuje Hrvatska, da ukoliko na terenu postoje uslovi za njihov povraćaj i to zajednički potvrdi međudržavna mešovita srpsko-hrvatska komisija, tada se traži odobrenje od vlasnika i započinje procedura povraćaja.\nOn je u intervjuu za današnju "Politiku" ukazao da trenutno Hrvatska od Srbije potražuje kulturna dobra koja su spasena iz srpskih pravoslavnih manastira i crkava u Hrvatskoj.\n"Obnova srpskog kulturnog blaga u Hrvatskoj ide sporo i u zavisnosti od tog tempa realizuje se povraćaj", rekao je Vukosavljević.\n"Sa stanovišta Ministarstva kulture i informisanja može se reći da sa razumnim optimizmom gledamo na nastavak procesa povraćaja kulturnog blaga i saradnju sa hrvatskom stranom po tom pitanju", dodao je on.\nPrema njegovim rečima, najveći deo kulturnih dobara iz srpskih manastira i crkava, koja Hrvatska potražuje, čini riznica manastira Krka, odnosno dobra iz Dalmatinske eparhije, ali na utvrđenom spisku su i dobra koja pripadaju eparhijama Pakračko-slavonskoj i Osječkopoljskoj i baranjskoj.\nTo kulturno blago čine ikone i knjige, ali i drugi bogoslužbeni predmeti čiji je vlasnik upravo Srpska pravoslavna crkva.\n"Svi drugi predmeti koji su pripadali zbirkama muzeja, ili drugim javnim kolekcijama, vraćeni su u periodu od 2001. do 2015. godine, kao što je materijal iz gradskog muzeja u Vukovaru, uljučujući i arheološki materijal iz Vučedola, celokupan spaseni fond iz Galerije umetnosti i Zbirke Bauer, ukupno oko 20.000 predmeta", kaže Vukosavljević.\nOn dodaje da su vraćeni i delovi ikonostasa iz Dalja, Bobote, Krke, kao i sav materijal iz manastira Krupe, jer su tamo ostvareni adekvatni uslovi zaštite, a uz prethodnu saglasnost Svetog sinoda Srpske pravoslavne crkve.\nUpitan za probleme u praktičnom smislu, ministar je rekao da trenutno najviše brine stanje manastira Krka.\n"U toku je rešavanje pitanja riznice koja je uslov za povraćaj kulturnih dobara dok je problem sa prokišnjavanjem krova rešen. Zadovoljni smo obnovom Vladičanskog dvora u Pakracu zajedno sa Sabornom crkvom Sv. Trojice, kao i sa ponovim oživljavanjem manastira SPC u Eparhiji pakračko-slavonskoj, poput Orahovice, Pakre, Sv. Ane i drugih", rekao je Vukosavljević.\nOn je istakao da pregovaračko poglavlje 26 nema nikakve veze sa ovim pitanjem i da ne postoji razlog da se Evropsak unija bavi tim pitanjem kada postoji uspostavljen bilateralni mehanizam koji funkcioniše.


Godišnja analiza obuke u 4.pbr Oružanih snaga Bosne i Hercegovine\nNa lokaciji kasarne „Božan Šimović“ Čapljina, 23. novembra 2021. godine realizovana je godišnja analiza obuke komande i jedinica 4.pbr OS BiH.\nOvoj aktivnosti pored komadanta brigade brigadira Zdravka Reze, štaba, komandanata bataljona i komandira prištapskih jedinica, prisustvovao je i brigadni general Tomo Kolenda, zamjenik komandanta OK OS BiH za resurse sa timom starješina iz OK OS BiH. Bila je ovo prilika da se u skladu sa smjernicama komandanta brigade sagledaju planirane i realizovane aktivnosti po obuci u 2021. godini, kao i naknadno planirane aktivnosti.\nTežište analize obuke istaknuto je kroz prezentaciju brifinga komadanta bataljona o obuci kao i realizacijama vježbi VVO „Dinamičan odgovor 21-5“, „Immediate response 21“, „Quick response 21“, „NICS 21“, „Kombinovani napor 21“ – SEL-2 ocjenjivanju deklarisanih jedinica INF-L-BNG iz sastava 4.pbr po OCC E&F konceptu, zajedničkoj obuci sa EUFOR-om, obuci izviđača u zimskim i ljetnim uslovima, grupno gađanje jedinica borbene podrške, obuci za pomoć civilnim vlastima u slučaju prirodnih i drugih nesreća, stručno-specijalističkoj obuci i drugim oblicima obučavanja kao i izazovima sa kojima se 4.pbr suočavala pri realizovanju istih.\nIstaknuto je, kako se obuka u 2021. godini provodila u izuzetno teškoj situaciji koju je uzrokovala pandemija virusa COVID-19. Komadant 4.pbr OS BiH brigadir Zdravko Rezo na kraju analize prezentovao je smjernice i prioritete obuke za 2022. godinu. General Kolenda zatvorio je analizu istaknuvši zadovoljstvo sa postignutim rezultatima obuke, naglasivši da je 4. pješadijska brigada OS BiH bila nosilac većine težišnih aktivnosti obuke OK OS BiH u 2021. godini i tom prilikom uputio je iskrene čestitke svim prisutnim. Godišnja analiza po obuci je realizovana uz poštivanje svih propisanih epidemioloških mjera, a koje se odnose na COVID-19.


ЛИКВИДАЦИЈА БАШАРА АЛ АСАДА: Убиства су амерички начин рада\n08-10-2020 11:18 Izdvojeno Svet Planeta\nRat u Siriji nije završen, a vođe terorista žele da on traje još dugo, izjavio je sirijski predsednik Bašar el Asad.\nAsad (Foto: Pres služba sirijskog predsednika)\nOn je, u intervjuu Sputnjiku, rekao da teroristi trenutno kontrolišu određene regione Sirije i vrše, kako je rekao, "različite vrste zločina i ubistava".\nAsad je dodao da sirijska vojska u potpunosti zavisi od ruskog naoružanja.\n"Pre dve godine smo počeli sa realizacijom plana modernizacije naše vojske i nameravamo da izvršimo tu modernizaciju u saradnji sa Ministarstvom odbrane Rusije, jer se već decenijama naša vojska oslanja na rusko naoružanje", rekao je predsednik Sirije.\nOn nije želeo da kaže za kupovinu kojih tipova ruskog oružja je njegova zemlja zainteresovana.\nUbistva su američki način rada\nAsad je prokomentarisao izjavu američkog lidera Donalda Trampa o planovima njegove likvidacije, istakavši da su ubistva način na koji SAD rade decenijama.\n"Ubistva su američki metod rada, modus operandi, oni to stalno čine decenijama. Rade to svuda, u svim krajevima sveta. Tu nema ništa novo. Stoga se mora imati na umu da su planovi tog tipa uvek postojali iz različitih razloga. U uslovima sukoba u Siriji, trebalo bi da očekujemo nešto slično od Amerikanaca", rekao je sirijski lider.\nPrema njegovim rečima, "Vašington ništa neće odvratiti od takvih surovih akcija i napada, ukoliko u međunarodnim odnosima ne bude ravnoteže u kojoj Sjedinjene Američke Države ne mogu da izbegnu odgovornost za svoje zločine".\nTramp je ranije priznao da se zalagao za uklanjanje Asada kada su SAD imale priliku da ga ubiju.\nOn je rekao da je bivši ministar odbrane DŽejms Matis bio protiv i da ga je on odgovorio od tog poteza.\nAKO AMERIKANCI I TURCI NE ODU, DIŽEMO USTANAK! Asad spremio pakleni plan protiv okupatora\nPOTEGAO SAM PIŠTOLJ NA ĐILASA: Šešelj o nepoznatim detaljima iz prošlosti (VIDEO)\nIZAZIVAJU STRAH I PANIKU MEĐU SRBIMA: Pokušaj otmice devojčice poslednji primer\nPOOŠTRENE MERE U CELOJ SRBIJI! Katanac u 23 časa: Ko prekrši, grdno će se pokajati


Cena Francuza određena, šta kažu Roma i Milan? - Sportske.net\nItalijanski velikani zainteresovani za novog učesnika Čempionšipa.\nMilan se ne predaje, otima već viđeno pojačanje Konteu?Milan se ne predaje, otima već viđeno pojačanje Konteu?Trebalo je da zameni Kristijana, uskoro se seli u Rim?Nastasić blizu povratka u Seriju A!Manolas predstavljen u Napoliju, pa "pecnuo" Romu\nMitrovićev Fulam nije uspeo da osigura još jednu sezonu u Premijer ligi, tim sa "Krejven Kotidža" se ekspresno vratio u niži rang takmičenja što za posledicu uvek povlači i egzodus najboljih igrača.\nTakav slučaj nije sa srpskim internacionalcem koji je produžio ugovor sa Fulamom, ali sva je prilika da će prošlogodišnje najskuplje pojačanje, tada Jokanovićevog tima, napustiti London.\nRadi se o Žan Mišel Seriju, dvadesetsedmgogodišnji Francuz je došao u Englesku početkom prošče sezone za sumu od trideset miliona evra, deluje da će samo posle jedne godine napustiti Ostrvo.\n"Milan je itekako zainteresovan za Serija, uzećemo sve ponude u razmatranje. Fulam želi sumu od oko 25 miliona evra tako da sada čekamo. Imamo dosta zainteresovanih strana", izjavio je agent Francuza Frenklin Mala.\nDeluje da će se Seri oprobati u Italiji, pored Milana veliko poštovanje prema veznom fudbaleru deli i Roma.


Maljković: Mlade košarkašice davale ozbiljne poene\nTanjug 17. novembra 2019. 19:19\nDRAČ – Selektorka ženske košarkaške reprezentacije Srbije Marina Maljković bila je zadovoljna pristupom svog tima u pobedi protiv Albanije u kvalifikacijma za Evrobasket 2021. godine.\n„Razlika je bitna između dve ekipe… Ono što je najvažnije za žensku reprezentaciju jeste da se u svaku utakmicu ulazi maksimalno i da se igra do poslednjeg minuta, kao da je pitanje poraza ili pobede“, rekla je Maljlović za sajt KS S.\n„Druga bitna stvar su mlade košarkašice koje nisu samo ulazile u igru, već su i davale ozbiljne poene. Imamo dve devojčice od 17 godina – Zarić i Popović i jednu koja je malo starija, Jovanu Nogić, zajedno sa Turudić i Bogićević koje nisu danas igrale, ali će dobiti šansu u nekoj narednoj prilici. Sve su pokazale da pre svega imaju silnu želju da igraju za seniorsku reprezentaciju, da razumeju sistem seniorske reprezentacije i da mogu biti deo nje u skorijoj budućnosti“, zaključila je Maljković.\n„Mislim da smo popravile dosta stvari u odnosu na utakmicu sa Turskom. Ispoštovale smo sve što je selektorka tražila i dale smo dosta lakih poena, što je i napravilo ovoliku razliku. Borile smo se od početka do kraja, bile smo agresivne u odbrani i u napadu i na kraju stigle do ubedljive pobede“, rekla je Nogić.\nVlada:Za olimpijske grane sporta podrška od 1,1 mlrd. din\nNavijači od Argentine do Indije tuguju za Maradonom\nHiljade navijača na ispraćaju Maradone, plaču i bacaju mu…


Evroliga: (Ne)realna tabela - KOS magazin\nDa smo u sezoni 2016/17 tabela koju sam složio bila bi stvarna, doduše sa nešto izmenjenim akterima jer će Makabi i Armani Milano, koji se nisu kvalifikovali za Top 16, imati garantovana mesta a neki od sadašnjih učesnika možda neće biti među 16 odabranih, bilo odlukom Evrolige, bilo sopstvenom voljom ako se, možda i pod pritiskom nacionalne federacije, opredele za takmičenje FIBA.\nKao što je poznato, Evroliga će od naredne sezone imati 16 učesnika, igraće se po sistemu svako sa svakim (30 mečeva u regularnom delu sezone), potom sledi jedna runda plejofa i na kraju,kao do sada, Final Four. Nadam se da Beograd sa svojom zvaničnom kandidaturom za neki od narednih Final Four turnira još stoji u redu.\nAko za trenutak tekuću fazu Top 16 projektujemo na narednu sezonu, bili bismo negde na četvrtini takmičenja, a u prvoj polovini, onoj koja bi igrala plejof, nalazi se i Crvena zvezda. Neću o njenom porazu od Darušafake, i dalje verujem u Zvezdu i njen plasman među osam koji će nastaviti takmičenje, ali ne mogu a da ne konstatujem da se timu koji je “naučio da pobeđuje” ne sme desiti da u trenucima odluke dva puta potroši 24 sekunde bez šuta, da dozvoli po 2-3 ofanzivna skoka rivalu u jednom napadu, da igrač – ma ko bio – promaši dva penala i da se ne realizuje takozvani zicer. Sa takvom serijom grešaka ne može se dobiti ni slabiji tim od Darušafake. Za Zvezdu ništa nije izgubljeno, i dalje ima realne šanse da završi među prva četiri u grupi ali treba da ide korak po korak. Prvo Cedvita, pa onda ostali redom…\nAko su navijači Zvezde malo razočarani, šta tek da kažu simpatizeri Reala? Posle Barselone, u Madridu je pobedila i Kuća Laboral. Šta da misle sledbenici Unikahe posle onako ubedljivog poraza od Lokomotive, koja bila bez šansi protiv Zvezde? A šta tek da kažu navijači Barselone kad njihovim ljubimcima lekcije drži jedan nemački klub, Brose (ili Broze, kako nam skreće pažnju jedan naš čitalac) Baskets Bamberg?\nDa se igra sezona 2016/17, poredak bi posle 6. kola bio sledeći:\nCSKA 4-2 (+69)\nHimki 4-2 (+29)\nKuća Laboral 4-2 (+29)\nLokomotiva 4-2 (+22)\nAnadolu Efes 3-3 (+15)\nCrvena zvezda 3-3 (+12)\nBroze Baskets 3-3 (+1)\nReal Madrid 3-3 (-3)\nPanatinaikos 3-3 (-4)\nOlimpñijakos 3-3- (-7)\nBarselona 2-4 (-12)\nUnikaha 2-4 (13)\nCedevita 2-4 (-57)\nDarusafaka 1-5 (-34)\nZalgiris 1-5 (-106)\nPošto je tabela imaginarna i poredak nije realan, ali, opet, lepo izgleda da Zvezdi u leđa gledaju Real Madrid, Panatinaikos, Olimpijakos i Barselona, sve samo evropski prvaci, i to sa negativnom koš-razlikom! To što su u gornjem delu Zvezda i Broze Baskets govori da se u evropskoj košarci nešto menja, rekao bih na bolje jer talenat, selekcija, rad i organizacija pobeđuju, bar za sada, visoke budžete. Prisustvo Himkija i Lokomotive govori o postojanju “državnog modela”, odnosno o visokom finansiranju preko političkog vrha (Himki, klub Moskovske oblasti) ili jake državne firme (Lokomotiva pripada ruskim železnicama). Dva turska kluba, Fenerbahče i Efes, spadaju u “nove bogataše” sa privatnim kapitalom. Negde između je Kuća Laboral sa takođe privatnim kapitalom, sposobnim predsednikom kakav je Hosean Kereheta (i sam bivši košarkaš, prvak Evrope 1980. u dresu Real Madrida) i dugom tradicijom u jednom relativno malom gradu kakav je Vitorija, sa oko 200.000 stanovnika.\nTaj šareniš u pogledu budžeta, načina finansiranja, tradicije i još nekih faktora, poput korektnog suđenja koje gostima omogućava regularne uslove i lep procenat pobeda, svedoče da Evroliga, ma koliko bila komercijalno takmičenje, nije predviđena samo za velike, moćne i bogate. Videćemo kakav će biti kraj Top 16, ne verujem da će baš svi velikani koji su sada “ispod crte” tu i ostati, ali utešno deluje da Crvena zvezda u takvoj konkurenciji dobro stoji i igra, u najmanju ruku, u egalu sa onima koji bi, bar po budžetu i imenima u rosteru, trebalo da budu bolji od nje.\nNe znam koliko su realne šanse da Zvezda dobije stalnu licencu, ali pouzdano znam da se njeni rezultati, ne samo na terenu, u Evroligi primećuju i cene. Izvesno je da je u ovom trenutku nemoguće širenje broja učesnika, bar nekoliko narednih godina igraće 16 klubova, ali Evroliga planira da u svojoj “drugoj diviziji”, Evrokupu, okupi još 24 tima koji bi bili, na neki način, u predvorju Evrolige, spremni da uskoče bilo po plasmanu bilo po pozivu, ako se liga bude širila.\nUporedo sa zanimljivim finišom takmičenja treba očekivati da Evroliga u dogledno vreme objavi iz kojih će nacionalnih ili regionalnih liga doći timovi koji nisu u grupi 11 sa fiksnim desetogodišnjim ugovorima. U međuvremenu, Jadranska liga – koja je ozbiljan kandidat za jedno od tri mesta namenjeno ligama – treba da zauzme stav u kom će takmičenju igrati klubovi. Moguće je da će na tu odluku uticati i nacionalne federacije, ali odluka će morati da se donese, ma koliko dilema bila teška.


U Bijelom Polju započeo novi investicioni ciklus koji su inicirali lopovi\nPejoviću vraćaju pare od KAP-a, dobija 3 Hotela, 7 piva, 2 čipsa...\nBijelo Polje (mozakUbime) - Ko kaže da na sjeveru nema posla, taj je veliki protivnik tekovina i ideje o lideru u regionu. Jer Crna Gora jeste lider zlobnici jedni maleni.\nVrijedni bjelopoljski lopovi su tokom proteklih nekoliko dana uspješno dokazali da je za posao potreban trud, volja i znanje o obijanju brava. Jedan od njih, koji je iz razumljivih razloga želio da ostane anoniman kaže da su krenuli u posao sasvim slučajno, ali da je mogućnost zarade postala neočekivano dobra\n- Mi prosto nismo naišli ni na jednu prepreku, a što se tiče policije oni ovdje u Bijelom Polju pokazuju izuzetnu kooperativnost te su nam se uglavnom sklanjali sa puta, ili u najboljem slučaju igrali preferans u obližnjoj kafani.\nGrupa bjelopoljskih lopova smatra da su najbolje prošli u osnovnoj školi odakle su drpili 15 računara, te su rekli da su ionako dotrajali te da će ih najvjerovatnije morati bačiti. Ostaje samo još jedno pitanje bez odgovora, a ni oni sami nisu znali kako da objasne činjenicu da policajci umiju da igraju preferans.\nCrna Gora\tBijelo Polje\tpolicija\tLopovi\nLopovi traže manjinskog predstavnika u parlamentu, prešli cenzus\nBijelo Polje dobilo semafor


Iranski pregovarač sastao se s turskim ministrom vanjskih poslova\nPiše Hina , 21. srpnja. 2008. @ 07:57  min.\nGlavni iranski pregovarač Said Džalili sastao se jučer s turskim ministrom vanjskih poslova Alijem Babacanom, koji je ponovio stajalište svoje zemlje da Iran ima pravo razvijati nuklearnu energiju u mirovne svrhe.\nDžalili se nakratko zaustavio u Istanbulu na putu za Teheran iz Ženeve, gdje se u subotu susreo s izaslanicima iz SAD-a i pet drugih zemalja uključenih u rješavanje nuklearne krize zbog iranskog programa.\nVezani članci Trumpa "uopće ne zanima" hoće li Iran pristati na pregovore: "Odustanite od nuklearnog oružja" Iranski dužnosnici odbili Trumpa: "Iran nije Sjeverna Koreja da prihvati Vašu ponudu za susret"\n"Naše je stajalište da svaka suverena zemlja ima pravo koristiti nuklearnu energiju u mirovne svrhe i imati tu energiju", rekao je Babacan na zajedničkoj konferenciji za novinare.\nBabacan, koji je rekao kako je Turska protiv nuklearnog oružja, podupire rješavanje nuklearne krize diplomatskim sredstvima.


Utorak 22. jun 1999.\n22/06/99 00:38 (GMT +01:00)\nUskoro stižu nove vesti ...\nAmerički ministar odbrane u ponedeljak saopštio\nVraća se 300 aviona\nVAŠINGTON - Američki ministar odbrane Vilijem Koen saopštio je u ponedeljak da je naredio povratak u baze u SAD i Evropi 300 američkih borbenih aviona koji su učestvovali u bombardovanju Jugoslavije.\nKako javlja Rojters, tačan redosled povlačenja odrediće komandant snaga NATO general Vesli Klark.\n"General Klark i njegov štab odlučiće o redosledu povlačenja, ali neki avioni i posade, uključujući više rezervista, mogli bi početi da se vraćaju već u utorak", rekao je Koen.\nAmerikanci su u 78 dana vazdušne agresije na Jugoslaviju učestvovali sa 700 aviona, a više od 300 aviona koji su učestvovali u agresiji došlo je iz drugih zemalja Alijanse.\nKoen je rekao da je njihova misija završena i da je NATO na Kosovu na pragu ostvarenja svih svojih ciljeva.\nOtvorena saobraćajnica Beograd-Podgorica\nBEOGRAD (Beta) - Saobraćaj na magistralnom putu Beograd-Podgorica, ponovo je uspostavljen izgradnjom zaobilaznice kod hidroelektrane u Kokinom Brodu, javila je u ponedeljak uveče RTS. Kretanje je dozvoljeno za sva vozila čija nosivost ne prelazi 15 tona, dok se kamioni veće nosivosti upućuju ka Sjenici.\nSaobraćaj na tom putu je obustavljen nakon što je u agresiji NATO srušen užički most u Kokinom Brodu.\nU ponedeljak oko 22.15 na Obilićevom vencu\nBEOGRAD - Nepoznati mladić ubijen je u ponedeljak uveče oko 22.15 iz vatrenog oružja kod javne garaže na Obilićevom vencu. Četvorica neodentifikovanih mlađih lica, od kojih je po rečima svedoka jedan imao dugu kovrdžavu kosu uvijenu u rep, presrela su nesrećno nastradalog i ispalila na njega više hitaca, posle čega su se udaljili u pravcu Sremske ulice i Zelenog venca. Teško povređeni mladić je izdahnuo ubrzo po dolasku medicinske ekipe. Potraga za učiniocima je u toku. Identitet ubijenog još uvek nije poznat.\nPoginula dva britanska vojnika i dva civila\nPRIŠTINA (Beta-AFP) - Dvojica britanskih vojnika u sastavu KFOR-a i dvojica civila poginula su u ponedeljak tokom operacije deminiranja jedne škole, rekao je jedan portparol mirovnih snaga na Kosovu. Portparol je precizirao da je do eksplozije došlo u 13.25 časova u selu Negrovce, tridesetak kilometara zapadno od Prištine.\nDvojica poginulih vojnika su pripadali jedinici Gurka, elitnih vojnika britanske armije.\nZatvor za organizatore\nBEOGRAD (Beta) - Prekršajni sud u Beogradu kaznio je u ponedeljak sa po 30 dana zatvora Svetozara Fišića (35) i Slobodana Karaleića (55), izbeglice iz Prizrena, koji su pokušali da u centru Beograda organizuju protestni skup Srba sa Kosova. Fišić i Karaleić osuđeni su po hitnom postupku, rekao je njihov advokat Aleksandar Todorović.\nEU preuzima vodeću ulogu u obnovi Kosova\nTri kandidata za izaslanika UN\nLUKSEMBURG - Evropska unija je u ponedeljak, na sastanku šefova diplomatija u Luksemburgu, preuzela vodeću ulogu u obnovi Kosova i počela da prikuplja milione dolara za finansiranje tog posla.\n"To je trka protiv vremena za Kosovo", konstatovao je nemački državni sekretar za inostrane poslove Ginter Ferhojgen na konferenciji za novinare posle sastanka.\nPodvlačeći da namerava da igra vodeću ulogu u rekonstrukciji Kosova, nakon što su SAD predvodile vojnu akciju protiv SRJ, EU je zatražila od generalnog sekretara UN Kofija Anana da za svog izaslanika koji će voditi taj posao imenuje Evropljanina.\nMinistar inostranih poslova Austrije Volfgang Šisel izjavio je da EU za taj položaj namerava da kandiduje francuskog ministra zdravlja Bernara Kušnera, inače osnivača humanitarne organizacije "Lekari bez granica", bivšeg lidera britanske Liberalno-demokratske stranke Pedija Ešdauna i evropskog komesara za humanitarnu pomoć Italijanku Emu Bonino.\nEU namerava da do kraja godine na obnovu Kosova potroši 150 miliona dolara, a Evropskoj komisiji je naloženo da prikupi još 500 miliona dolara potrebnih za naredne tri godine. Portparol Evropske komisije je, međutim, izjavio da je trenutno na raspolaganju tek oko 30 miliona dolara.\nUNHCR i Komeserijat za izbeglice\nPomoć raseljenim licima sa Kosova\nBEOGRAD - UNHCR je u saradnji sa Komesarijatom za izbeglice Srbije i drugim humanitarnim agencijama poslao prvih šest kamiona i četiri šlepera humanitarne pomoći u Kraljevo, Niš, Kragujevac, Jagodinu, Ćupriju, Kruševac, Prokuplje, Kuršumliju, Aranđelovac i Smederevo. U saopštenju UNHCR-a se navodi da je pomoć dostavljena raseljenim licima sa Kosova u subotu 19. juna.\nKoordinirajući napore sa Komesarijatom za izbeglice Srbije, UNHCR je poslao pomoć koja se sastoji od - 30.720 dnevnih obroka, 4.620 pribora za higijenu, 950 dušeka, 11.790 ćebadi i 17 šatora.\nPet godina za mine\nŽENEVA - Nekoliko godina će biti potrebno da bi se uklonila pretnja od nagazne mine na Kosovu, rekao je u ponedeljak u Ženevi američki ambasador Donald Štajnberg, specijalni izaslanik za humanitarno deminiranje.\nZa sada nije data ni jedna procena o broju mina na Kosovu. Prema istraživanju UN, na Kosovu ima oko 800 minskih polja.\nImenovani pomoćnici specijalnog predstavnika UN\nUJEDINJENE NACIJE - Generalni sekretar UN Kofi Anan imenovao je u ponedeljak dvojicu pomoćnika predstavnika UN za Kosovo koji će biti zaduženi za civilnu administraciju i izbeglice na Kosovu, rekao je portparol UN Fred Ekard.\nZa pomoćnika predstavnika UN za civilnu administraciju imenovan je Francuz Dominik Vjan, trenutno prefekt Gvajane, a za pomoćnika predstavnika UN za izbeglice imenovan je Novozelanđanin Denis Maknamara, koji je sada specijalni izaslanik UNHCR na Balkanu.\nOsuđene ubice jagodinskog odbornika\nVulićevoj deset, Fjanteku šest godina\nJAGODINA - Veće Okružnog suda u Jagodini, kome je predsedavao sudija Tomislav Vučković, u ponedeljak je osudilo Snežanu Vulić (27) iz Jagodine na deset godina, a italijanskog državljanina Salvatora Antonia Fijanteku (26) na šest godina zatvora za ubistvo odbornika Skupštine opštine Jagodine Mirka Nešića (46). On je ubijen u noći između 28. i 29. decembra prošle godine.\nVulićeva, nevenčana žena pokojnog Nešića, na završnom pretresu je priznala ubistvo a Fijanteku je osuđen kao njen pomagač. Okružni javni tužilac Nikola Stanojević je najavio žalbu.\nŠpanska ambasada ponovo radi\nMADRID - Ambasada Španije u Beogradu u utorak će obnoviti rad, potvrđeno je dopisniku Tanjuga u Madridu. Kako su saopštili zvaničnici iz španskog ministarstva inostranih poslova, ambasada će u prvo vreme raditi na nivou otpravnika poslova i tu dužnost će obavljati Pedro Martinez Naćer.\nOčekuje se da u relativno kratkom roku Španija pošalje i ambasadora u Beograd.


Без дисциплине и борбености нема резултата – FK Napredak\nPosted by admin on 30. septembra 2016.\nBez discipline i borbenosti nema rezultata\nU nedelju 2.oktobra u okviru 11.kola SL, Napredak gostuje ekipi Radnika iz Surdulice. Najavljujući utakmicu šef stručnog štaba Napretka Dragan Ivanović rekao je da je ekipa Radnika mnogo toga promenila u igračkom kadru od utakmice koju su odigrali sa Napretkom neposredno pred početak prvenstva, kao "generalnu probu":\n" Ta utakmica nije bila pravo merilo, jer su obe ekipe bile u fazi formiranja tima. Bodovno smo mi sada u prednosti, što nam ne daje za pravo da se ponašamo prepotentno. Znamo ko smo u ovom momentu i znamo da bez velike borbenosti čitavog tima, discipline, angažovanosti ne možemo doći do pozitivnog rezultata.\nEkipa Radnika je prošle sezone igrala u plej ofu, bodovno malo u ovom momentu zaostaju, ali u utakmici protiv Voždovca su već u prvom poluvremenu vodili sa 3-0. Njihov novi trener Neško Milovanović je vodio dosta klubova, tako da nas očekuje pravi prvenstveni meč, i biće veoma zanimljiva utakmica".\nZdravstveni bilten fudbalera Napretka je na zavidnom nivou, osim Frimponga koji je obnovio povredu na treningu i neće nastupati u Surdulici, svi ostali igrači su na raspolaganju stručnom štabu. Sutra se u klub očekuje i povratak reprezentativaca Uroševića i Gobeljića.\nFudbaler Napretka Nenad Šljivić smatra da nedeljna utakmica u Surdulici nosi i poseban značaj, obzirom da predhodi reprezentativnoj pauzi:\n" U dosadašnjem toku prvenstva mi smo pokazali da smo ozbiljna i kvalitetna ekipa, i od nas sve zavisi. Pobednički duh koji gajimo bi trebalo da ostane na istom nivou i na dobrom smo putu da ostvarimo taj ciljani rezultat. U Surdulicu idemo da se nadigravamo i mišljenja sam da možemo da se vratimo sa povoljnim rezultatom".\nUtakmica FK Radnik - FK Napredak igra se u nedelju 2.oktobra u 19:00 časova na stadionu FK Radnik u Surdulici.


Западни фактор не жели Србију као снажан балкански фактор и све ће учинити да Србија не ојача\nZapadni faktor ne želi Srbiju kao snažan balkanski faktor i sve će učiniti da Srbija ne ojača\nNema države koja je nastala iz bivše SFRJ a da danas ne prolazi kroz veliku političku krizu. Srbija je, bar za sada, izuzetak, jer kod nas vlada ima stabilnu parlamentarnu većinu, a destabilizacija vlasti bar za sada se svodi isključivo na medijsko podrivanje vlade. Paradoksalno je da to podrivanje uglavnom dolazi od spoljnjeg faktora, ponešto i od ovdašnjih tajkuna kojima su neki poslovni interesi ugroženi, dok po pitanju opozicije Vučić može zaista mirno da spava, jer takvu opoziciju bi poželela svaka vlast.\nAli naše neposredno okruženje je veliki problem i prosto je neverovatno da Srbija, pored ovolike nestabilnosti oko sebe, uspeva da održi zadovoljavajuće mirnu situaciju unutar svojih granica. Za to vreme, Hrvatska ne može da sastavi vladu, Makedoniju čeka izuzetno vrelo političko proleće s obzirom na nastupajuće izbore, na kojima je ulog i vlasti i opozicije izuzetno visok, dok je ulog Albanaca podignut do ključanja. Bosna i Hercegovina je u konstantnom institucionalnom problemu, dok Republiku Srpsku dodatno muči stravična nesloga unutar političkih elita, što može dovesti do velike nestabilnosti.\nOPIPAVANJE SRPSKOG PULSA\nTu nestabilnost, nema nikakve dileme, stranci će dodatno podgrevati, jer zapadnom faktoru ne odgovara postojanje Republike Srpske, te Dodiku neće biti lako u njegovoj koži. U Crnoj Gori antinato snage najavljuju građanski rat ukoliko ne bude referenduma o ulasku zemlje u NATO, dok je na Kosovu i Metohiji – koje nije država niti će biti – suzavac u parlamentu sastavni deo skupštinskog života, a ulični sukobi i hapšenje pojedinih političara svakodnevica.\nSve ove krize su svakako je produkovao spoljni faktor. Brojni interesi velikih sila, posebno zapadnih, prelamaju se na Balkanu, svako želi ovaj prostor da ima pod svojom šapom i u skladu s tim krize se doziraju. Za sada su one na nivou opipavanja pulsa i ispitivanja kakve će biti reakcije, ali to opipavanje balkanskog pulsa vrlo lako može postati zapaljivo bure baruta, koje, u slučaju eksplozije, može imati nesagledive posledice.\nNaravno, nas Srbe najviše zanimaju naš interes i naši građani, pa, s tim u vezi, veliki fokus na balkanska zbivanja moramo da imamo na Republiku Srpsku, Crnu Goru, kao i na potencijalne unutrašnje političke prilike i neprilike, posebno na Kosovu i Metohiji. Srbiji je u ovom momentu najmanje potrebno da bilo gde na Balkanu dođe do nekog sukoba. Zato moramo žestoko da se borimo za mir, neretko i da progutamo ogromne knedle kako bismo ga sačuvali, a da pritom ništa ne izgubimo. Za sada nam je dobro išlo, posebno ako se prisetimo britanske rezolucije o Srebrenici ili pompezno najavljivanog ulaska Kosova u Unesko. Mir nam je iznad svega potreban zbog ekonomije, jer niko neće da ulaže u državu koja ima šansu da se nađe u sukobu ili političkoj krizi. Što je Srbija ekonomski jača, to je veći garant za srpski narod u ostalim državama bivše SFRJ u kojima su Srbi ostali i čine značajan procenat.\nRUSKO-TURSKI SUKOB I BALKAN\nRealno gledano, upravo zbog brojnosti Srba, od svih država nastalih od bivše SFRJ, samo Srbija ima objektivnu snagu i potencijal da na tom prostoru ostvaruje određene interese. Zapadnom faktoru je to više nego jasno i zato će sve činiti da se to ne dogodi, odnosno sve će učiniti da Srbija ne ojača. Zato se mogu očekivati političke turbulencije u Srbiji, preko raznih vidova podrivanja samog Aleksandra Vučića, na primer, izazivanjem socijalnog bunta, protestima izmišljenih sindikata, pričama o cenzuri u medijima, izmišljanjem afera, ali i doziranim otvaranjem žarišta u Raškoj oblasti, Bujanovcu i Preševu, gde bi se mogli inspirsati teroristički napadi, kao i slični napadi na Srbe po Kosovu i Metohiji.\nŠto Srbija bude ekonomski stabilnija, može se očekivati podizanje napetosti u izazvanje nestabilnosti, poput eskalacije sukoba u BiH i ispostavljanja zahteva da Republika Srpska izgubi i ono malo nadležnosti koje ima. Ukoliko se geopolitička situacija dodatno zakomplikuje, posebno između Rusije i Turske, može se očekivati i daleko ozbiljnije potpaljivanje Balkana, što će rezultovati i daleko izraženijim pritiscima na Srbiju.\nSve u svemu, opasno opipavanje balkanskog pulsa, plašim se, vodi nas u veoma neizvesnu 2016. godinu.\nJa ovaj tekst nisam pročitao i nemam nameru da ubuduće pročitam bilo šta što ovaj vučićev mediokritet napiše. Dobro se sećam njegove uloge u dovođenju ove pošasti na vlast u Srbiji a sećam se i "krečenja lutrije Srbije" kao i drugih stvari, tako da on može da piše jedino u zatvoru zajedno sa ostalima iz sns!


U16 – žene: Poraz od Bugarske u posljednjoj utakmici grupne faze – BHFanaticos\nU16 – žene: Poraz od Bugarske u posljednjoj utakmici grupne faze\n11. Avgusta 2016. 11. Avgusta 2016. Ajdin 4896 Views\nNaša ženska kadetska reprezentacija jučer je protiv Bugarske odigrala svoju posljednju utakmicu u okviru grupne faze Europskog prvenstva B divizije u rumunjskoj Oradei.\nNakon prvih 10 minuta susreta naše kadetkinje imale su zaostatak od 9 poena (8:17). U drugoj četvrtini kadetkinje zaostatak su uspjele smanjiti za 6 poena (16:10) pa se na poluvrijeme otišlo sa zaostakom od tri poena, rezultatom 24:27.\nU trećoj četvrtini naše kadetkinje su uspjele stići zaostatak sa poluvremena i preokrenuti rezultat u svoju korist (20:13) pa su u posljednju četvrtinu ušle sa četiri poena prednosti.\nIpak u posljednjoj četvrtini naše kadetkinje nisu uspjele sačuvati prednost od četiri poena (17:22), a ni iskoristiti šansu za produžetke u posljednjim sekundama sa linije za slobodna bacanja, pa su Bugarkinje sa poenom razlike, rezultatom 61:62, upisale svoju drugu pobjedu na prvenstvu.\nNajefikasnije u našim redovima bile su Ksenija Mitrić sa 17 postignutih poena uz 9 skokova i 6 asistencija, Amina Čehajić sa 13 poena uz 5 skokova i Gabrijela Visković sa 12 postignutih poena i 6 ukradenih lopti.\nStatistički učinak kadetkinja protiv Bugarske\nPorazom protiv Bugarske naše kadetinje su svoj nastup u grupnoj fazi završile na pretposljednjem petom mjestu grupe C sa učinkom od dvije pobjede i tri poraza pa će do kraja prvenstva igrati utakmice za plasman od 17. do 23. mjesta, a prvi protivnik u utakmicama za plasman biti će Norveška.\nUtakmica Norveška – BiH na rasporedu je u subotu (13.08.) sa početkom u 14:45 sati.\n← U-19: Toni Karačić pozvao 22 igrača za prijateljske susrete sa Saudijskom Arabijom\nRio 2016: Amel Tuka, Larisa Cerić i Mihajlo Čeprkalo nastupaju sutra →\nNurkić zbog rehabilitacije neće igrati u pretkvalifikacijama za SP\n27. Juna 2017. Ajdin Komentari isključeni za Nurkić zbog rehabilitacije neće igrati u pretkvalifikacijama za SP


Microsoft: U toku pregovori o kupovini TikToka\nKompanija Microsoft potvrdila je da su i dalje u pregovorima za potencijalnu kupovinu aplikacije TikTok, nakon što je američki predsjednik Donald Trump najavio da će narediti oduzimanje aplikacije od vlasničke kompanije ByteDance.\nIz Microsofta su saopćili da je njihov izvršni direktor Satya Nadella u nedelju razgovarao s Trumpom o kupovini aplikacije.\nKompanija je saopštila da razumije zabrinutost Trumpove administracije vezano za aplikaciju i da će obaviti potpunu bezbjednosnu provjeru.\nMicrosoft će morati da dostavi američkoj vladi i listu benefita transakcije za zemlju.\nAmeričke diplomate već sedmicama izražavaju zabrinutost zbog kineske aplikacije tvrdeći da ona može predstavljati rizik po nacionalnu sigurnost SAD-a.\n"Microsoft je posvećen kupovini TikToka pod uvjetom potpune sigurnosne provjere i odgovarajućih ekonomskih koristi za Sjedinjene Države, uključujući američku blagajnu. Tokom ovog procesa Microsoft se raduje nastavku dijaloga s Vladom SAD-a i predsjednikom", naveli su iz kompanije dodajući da će ubrzo započeti pregovore s ByteDanceom, javlja CNN.\nPodsjetimo da su već ranije iz ByteDance izvijestili da se podaci o američkim korisnicima TikToka čuvaju u Singapuru te da ne podliježu kineskim zakonima, kao što tvrde američke diplomate.\nMicrosoft ističe da će u svakom slučaju završiti pregovore s ByteDanceom do 15. septembra, u cilju da korisnicima omogući sigurnu aplikaciju.\nByteDance nije komentarisao navode iz Microsofta, ali kineski startup je u ranijoj izjavi izvijestio da je oduvijek posvećen tome da postane globalna kompanija.\nTrump planira da zabrani TikTok u SAD


Čišćenje snega sa javnih površina u Beogradu - Dan u Beogradu\nNaslovna » BG servis » Čišćenje snega sa javnih površina u Beogradu\nČišćenje snega sa javnih površina u Beogradu (foto: JKP "Zelenilo - Beograd")\nČišćenje snega sa javnih površina u Beogradu\nAh Neša 11. januar 2021. BG servis Postavite komentar\nDanas, 11. januara 2021, ubrzano se obavlja čišćenje snega sa javnih površina u Beogradu u organizaciji JKP „Zelenilo-Beograd“.\nRadnici ovog preduzeća, zajedno sa kolegama iz ostalih komunalnih preduzeća, pored čišćenja snega ručno i uz pomoć angažovane mehanizacije, posipaju so i emulzije po beogradskim ulicama, stresaju sneg sa četinara, klupa i žive ograde.\nU saopštenju „Zelenila“ navodi se da su izvršili sve neophodne pripreme i spremno su dočekali prve snežne padavine u Beogradu.\nSneg se uklanja sa staza, platoa, dečjih igrališta, stepeništa, trotoara u i oko parkova i skverova koji su obuhvaćeni Programom redovnog održavanja na svih 10 centralnih gradskih opština – ukupno 547.589 kvadratnih metara.\nSneg se uklanja i sa 133 stajališta javnog gradskog prevoza kao i ispred objekata Vlade Srbije i Narodne skupštine.\nGrađani su u obavezi da čiste sneg ispred svojih zgrada i kuća i da posipaju so. Posebno treba obratiti pažnju na ledenice koje mogu da se pojave na krovovima, a koje je potrebno ukloniti na vreme. Ako imaju probleme sa snegom koje ne mogu da reše, Beograđani mogu da pozovu Beokom servis na 0800-110-011 (fiksna telefonija Telekoma) ili 011/3090-007 (za mobilne telefone ili druge telefonske operatere).\nObezbeđeno je 600 tona industrijske soli i 25.000 litara kalcijum-hlorid emulzije, kao i 6.000 kg kalcijum-hlorid granulata za ovu zimsku sezonu, navedeno je.\nU svim beogradskim opštinama građani mogu da preuzmu džakove od po pet kilograma soli za održavanje ulaza u zgrade. (danubeogradu.rs)\nTagovibg servis čišćenje snega sneg zelenilo beograd zima u beogradu\nPrethodni Da li znate… da je pre tačno godinu dana Kina objavila prvi smrtni slučaj od novog virusa korona u Vuhanu\nSledeći Državni posao i Meridianbet: Pogledaj šta su ti Čvarkov i Torbica spremili (VIDEO)


Astro prognoze od 14. do 21. septembra - Lips and Heels\nOvih sedam dana obiluju velikim planetarnim aspektima i kosmičkim uticajima. Najpre Sunce pravi kvadrat sa Saturnom u četvrtak 14. septembra, pa u petak 15. septembra Venera ima sekstil sa Jupiterom, zatim u subotu 16. septembra Merkur je u konjunkciji sa Marsom, potom Venera pravi trigon prema Uranu u ponedeljak 18. septembra i u sredu 20. septembra prvo Venera prelazi u znak Device, zatim Merkur pravi opoziciju sa Neptunom i na kraju imamo Mlad Mesec na 27. stepenu Device. Znači – prava žurka na nebu!\nU četvrtak 14. septembra Sunce iz znaka Device pravi kvadrat sa Saturnom u Strelcu.\nI Sunce i Saturn simbolizuju snagu, volju za uspehom i upornost i njihov loš aspekt zapravo nekim osobama donosi gubitak volje, manjak samopouzdanja, nesigurnost ili osećaj sputanosti i ograničenja, što će im otežati realizaciju nekih poslovnih planova i usporiti napredak. Neki će se suočiti sa kritikama ili će imati sukob sa autoritetima, a neki problem sa vlastima i zakonom. Mnogi će biti iscrpljeni zbog previše odgovornosti koje su preuzeli na sebe. Na mentalnom nivou donosi brige, depresiju, patnju, kod nekih dovodi do ispoljavanja mračnog karaktera (egocentričnost, mržnja, ljubomora), dok na fizičkom nivou kod nekih osoba se mogu aktivirati neke teže ili hronične bolesti koje dugo traju ili neki prolemi sa srcem, kičmom ili očima. Ovaj aspekt najviše utiče na osobe koje natalno imaju loš aspekt Sunca i Saturna, zatim na osobe kojima su Sunce i Saturn vladari i koje imaju podznak u Lavu, Jarcu i Vodoliji, kao i na osobe sa podznakom u Devici i Strelcu, jer su im ove planete u prvoj kući.\nOpštu atmosferu boji Mesec u Raku pa će pažnja uglavnom biti usmerena na dom i porodicu i bliske odnose, tako da ovaj loš odnos Sunca i Saturna može ukazati i na neke sukobe unutar porodice i sa muškim članovima, sa ocem, mužem ili dedom.\nU petak 15. septembra Venera iz znaka Lava pravi sekstil sa Jupiterom u znaku Vage.\nOvaj aspekt mnogima će doneti pozitivnu atmosferu i priliku za lepe ljubavne, intimne susrete i izlaske, za skladne međuljudske odnose i partnerstva, za privlačenje nekih dobrih prilika i realizaciju kreativnosti i umetničkih talenata. Mesec je još uvek u znaku Raka, što ipak najviše baca akcenat na neke intimnije, bliske ili porodične odnose i naravno na kreativnost, jer usled povećane senzitivnosti i inspiracije kreativni talenti će se lakše ispoljavati. Odličan je period za početak ljubavne veze, za veridbe, venčanja ili neka porodična slavlja, za kontakte sa korenima, za pomirenja sa nekim bliskim osobama, kao i za sve tretmane za ulepšavanje ili za poduhvate estetske hirurgije.\nZnači, period za ljubav, emocije, kreativnost, privlačnost, za dobra ljubavna ili poslovna partnerstva, zapravo za sva životna zadovoljstva i uživanja u luksuzu i hedonizmu. Aspekt će najviše osetiti osobe sa podznakom u Lavu, Vagi, Biku, Strelcu, Ribama i Raku, mada će i svim ostalim znacima da prija ova skladna i prijatna atmosfera koja je zbog Meseca u Raku svakako i pasivnija.\nU subotu 16. septembra Merkur dolazi u konjunkciji sa Marsom u znaku Device.\nKonjunkcija Merkura koji ima dobru mentalnu osnovu jer je u sedištu i Marsa koji u ovom znaku ne deluje toliko naprasno i ishitreno može dovesti do sarkazma, cinizma, svadljivosti, zajedljivosti i potrebe za prevelikom kritičnošću. Ovo mogu biti oštri, uvredljivi razgovori i ispoljavanje arogancije usled potrebe za dominacijom, jer tranzitni Mesec je u znaku Lava. Sa Mesecom u Lavu opšta atmosfera i pažnja su usmerene na potrebi za dokazivanjem i uvažavanjem od drugih, tako da je kod mnogih naglašen egoizam, sujeta i potreba da se lični ponos održi. U ovom periodu teško će se sklopiti neki povoljni dogovori ili naći neka pravilna i konstruktivna rešenja, tako da sve bitne razgovore, dogovore i pregovore treba ostaviti za ponedeljak. Aspekt će najviše da utiče na osobe sa podznakom u Ovnu, Škorpionu, Blizancima i Devici.\nU ponedeljak 18. septembra Venera iz znaka Lava pravi trigon sa Uranom u znaku Ovna.\nAspekt koji govori o iznenadnim i neočekivanim ljubavnim dešavanjima i avanturama koje se dešavaju u nekim neobičnim okolnostima ili na neobičnim mestima. Osećaj zaljubljenosti i zanosa dolazi kao munja iz vedra neba – ljubav na prvi pogled sa neobičnom, originalnom ili izuzetno inteligentnom osobom. Venera u Lavu voli zadovoljstva, sjaj, luksuz, čulna uvažavanje, jednom rečju voli život, ali u trigonu sa Uranom sve to voli na neki originalan način, bez ograničenja, bez sputavanja, bez formalnosti – ona je sada najviše zaljubljena u slobodu.\nOvaj aspekt opisuje veliko ljubavno ushićenje, inspiraciju i kreativno nadahnuće. Nekim poznatim i priznatim umetnicima (Venera u Lavu) može doneti još veću popularnost zbog podrške nekih udruženja, grupa, ili zbog nastupa humanog karaktera, zbog neke nove i originalne ideje koju su uneli u svom nastupu ili zbog nekih najsavremenijih tehničkih ili elektronskih efekata. Neki će preko rizika, brokerskih poslova, igara na sreću ili kocke iznenada osvojiti novac ili nešto drugo što će im omogućiti da se osećaju moćno ili da uživaju u raskoši i luksuzu.\nNeke ženske osobe (Venera) će u ovom periodu imati potrebu da promene stil oblačenja, frizuru, način šminkanja ili neke manire, a te promene mogu biti jako avangardne, originalne, pa čak i ekcentrične.\nU ponedeljak i utorak dok je Venera još u Lavu (u ponedeljak je i Mesec u Lavu) neki od nas će imati iznenadne i neplanirane izlaske, drugi će neplanirano otputovati negde ili otići na godišnji odmor, a neki će odjednom dobiti želju da se bave nekim krajne neobičnim hobijem ili nekim ekstremnim sportom. Kako je sada Venera došla na stepen Sunčeve eklipse gde je znači bio i Mlad Mesec u znaku Lava (prirodno peto polje), to mogu biti i neplanirane trudnoće ili uspešne veštačke oplodnje.\nOva dva dana su znači puna uzbuđenja i iznenadnih lepih početaka i dešavanja, naročito za osobe sa podznakom u Lavu, Biku, Vagi, Vodoliji i Ovnu. Utorak je ipak mnogo mirniji, jer Mesec prelazi u znak Device pa je pažnja nadalje više usmerena na korisne, praktične, intelektualne stvari i dešavanja.\nU sredu 20. septembra Venera iz znaka Lava prelazi u znak Device.\nVenera koja simbolizuje ljubav, lepotu, zadovoljstva, odnose, partnerstva i brak prelazi u znak Device gde će boraviti do 14. oktobra kada će preći u znak Vage. Znak Devie je mesto Venerinog pada i njena primarna energija ovde se potpuno zakrivljuje, jer zemljani znak Device ne podržava njene primarne potrebe.\nVenera napušt znak Lava u kome je imala potrebu da bude u prvom planu, da blista, koketira, zavodi, da otvoreno pokazuje ljubav i naklonost i da privlači pažnju i obožavanje od drugih i prelazi u znak Device koja je sušta suprotnost tome, tako da ona ovde u potpunosti gubi potrebu za bilo kakvim eksponiranjem. Znak Device je zemljani, promenljiv znak kojim vlada Merkur i u kome je potreba za racionalnošću i logikom primarna, kao i potreba za služenjem, i zato Venera ovde poprima veliku dozu opreznosti, skromnosti, stidljivosti i rezervisanosti. Element zemlje Veneri daje potrebu za sigurnošću (prvenstveno materijalnom sigurnošću), pa se može reći da će u ovom periodu izražavanje emocija i naklonosti biti na prilično suzdržan način kome je prethodilo detaljno preispitivanje i analiziranje koliko je sve realno i sigurno u vezama, odnosima ili braku. Ona je ovde povučena, čak stidljiva, dugo najpre posmatra, analizira potencijalnog partnera pre nego što uđe u vezu, ili ako je u vezi ona stalno analizira taj odnos ili preispituje svoje stavove po pitanju ljubavi i odnosa. To takođe govori da će neke osobe posle preispitivanja koliko dobijaju ljubavi i pažnje od partnera, zbog opreza, nesigurnosti ili zbog sklonosti kalkulisanju odlučiti da toliko i one daju. Drugi će neku vrstu blokade u emotivnim vezama imati zbog potrebe da nameću i uslovljavaju partnera nakim ličnim uverenjima, tipa šta treba da postoji u jednom odnosu a šta ne, ili šta se sme u odnosu a šta ne sme. Takođe, osim napetosti, opreza i nesigurnosti u odnosima, kod nekih će se javiti preterana potreba za kritikovanjem partnera, što rezultira nezadovoljstvom i prebacivanjem zbog nečega što je uradio ili što nešto nije uradio. Ipak, neke osobe će se u ovom periodu odlučiti i na brak, ali ne iz velike zaljubljenosti i osećaja ljubavi, nego iz potrebe za sigurnošću, a drugi pak zato što osećaju da to moraju i da to treba da urade, jer na nesvesnom nivou (element zemlje) nose takva predubeđenja. Poneki će imati potrebu da budu potčinjeni partneru na neki način, ili da mu češće budu na usluzi i od pomoći.\nZbog mentalnog pristupa povećava se nervoza i tenzija, potiskuje se ženstvenost i potrebe za uživanjem što će se kod nekih osoba dovesti do blokiranosti seksualne energije ili seksualnih potreba.\nSa Venerom u Devici mnogi će početi praktičnije ili skromnije da se oblače, nosiće se mirnije boje garderobe, žene će koristiti diskretniju šminku.\nU povoljnoj konotaciji neki će u ovom periodu uspeti da na neki način stabilizuju svoje emotivne veze i odnose, jer ako su imali neke neobavezne veze i povremeno se viđali, sada to može prerasti u neke svakodnevne susrete, jer Devica je prirodno šesto polje koje opisuje svakodnevnu rutinu. Nekim osobama radno mesto može postati lepše i udobnije, neke osobe će zavoleti svoj posao, a neke će se zaljubiti u osobu koju će sresti preko posla ili u kolegu sa posla, a neke će dobiti posao (naročito one sa podznakom u Biku i Vagi).\nU sredu 20. septembra Merkur iz znaka Device pravi opoziciju sa Neptunom u Ribama.\nObe planete su u znacima svog sedišta i snažnog dostojanstva, ali sada u ovom periodu su oprečne jedna drugoj i stvaraju raskorak između praktičnih, realnih, misli i namera (Merkur) i potrebe za prepuštanju svetu mašte, intuicije i umetničke inspiracije. Ovo su trenuci rastrzanosti i podvojenosti između logičnog (Merkur) i nelogičnog (Neptun), pa će se neke osobe koje imaju potrebu da se fokusiraju na sitne detalje i detaljnu analizu nečega sresti sa okolnostima koje će ih navesti da se rasplinu u tome, da ne mogu da se fokusiraju na obaveze ili da počnu da sumnjaju, što naravno donosi dekoncentrisanost i konfuznost. Sa druge strane, ako se misli ili reči (Merkur) ne ispolje kreativno ili holistički (Neptun), tada postoji mogućnost potrebe za bežanjem u svet poroka i samoobmanjivanja, ili pak u potrebu za obmanjivanjem i laganm drugih, sve u zavisnosti od natalne predispozicije. Osobe čiji je Merkur vladar (sa podznakom u Devici ili Blizancima) mogu biti prevarene ili obmanjivane od drugih ili od partnera, a neke će same da varaju, obmanjuju ili kradu. Osobe sa podznakom u Ribama više će osetiti ovaj aspekt kao potrebu za bekstvom od stvarnosti i imati potrebu za povlačenjem, odustajanjem i korišćenjem raznih poroka. Ovo je i aspekt lukavstva i u negativnom smislu navodi neke osobe da na bilo koji način obmanjuju i iskorišćavaju druge, ali u pozitivnom smislu neki će svoju intuiciju, predosećaj i mudrost upravo iskoristiti da vešto zaobiđu određene prepreke ne ulazeći u sukobe.\nOvo je i potreba da se pobegne od svakodnevnice i nekih rutinskih stvari, neki će biti prilično pospani, neki preosetljivi na razne spoljne uticaje i preplavljeni tuđim problemima, a neki naprosto „anestezirani“ i nesposobni da bilo šta praktično i savesno završe. Aspekt koji govori o gubljenju kontakta sa realnošću ili samim sobom, neki neće jasno predosetiti svoje prave potrebe ili uspeti da zauzmu jasne i pravilne stavove. Mnogima će misli biti preplavljene sumnjom i strahom da će biti iznevereni, prevareni ili pokradeni. Ovo je i period kada su izvesni i neki problemi u saobraćaju (kopneni, morski, vazdušni) zbog kiše, magle ili u prilikom noćne vožnje i smanjene vidljivosti.\nNa mentalnom nivou ovaj aspekt će povećati strahove, nesigurnost, osećaj usamljenosti ili neshvaćenosti od drugih i izazvati neke psihološke probleme. Na fizičkom nivou ispoljiće se kao preosetljivosti na alergene, pad imuniteta ili osetljivost disajnih puteva. Na emotivnom nivou biće izražena preosetljivost, tuga, osećaj gubitka i potreba za samoćom i povlačenjem, jer atmosferu još boji kvadrat između Meseca u Devici i Saturna u Strelcu od prethodne večeri, a i Mesec je u ovom trenutku tik iza Sunca i apsolutno balzamičan (samo što nije ušao u egzaktnu konjunkciju sa njim kada će se stvoriti Mlad Mesc), što pojačava osećaj gubitka i zbunjenosti.\nI na kraju, u sredu 20. septembra je Mlad Mesec na 27. stepenu Device.\nOvaj Mlad Mesec se dešava na stepenu Venerinog pad i u istom danu kada Venera ulazi u znak Device (u znak svog pada) i kada Merkur kao dispozitor Venere i Mladog Meseca pravi opoziciju sa Neptunom. Stepen pada Venere kao i sam boravak Venere u znaku Device pojačava potrebu za potiskivanjem emocija, potrebe za uživanjem i udobnošću, a naglašava osećaj moranja i potrebu za odricanjem ili odustajanjem od nešeg što se želi, ili od nekoga ko se voli.\nAli, svaki kraj ima i neki novi početak i u zavisnosti od kuće u kojoj se pada Mlad Mesec možemo očekivati neke promene i nove događaje:\nOsobame sa podznakom u Devici Mlad Mesec je u 1. kući, pa će one najviše imati potrebu za nečim novim, neke će menjati sebe i svoju ličnost, neke svoje stavove i delovanja po pitanju zdravlja, a neke će samo promeniti svoj spoljni izgled: frizuru, boju kose, stil oblačenja, šminkanja i sl.\nOsobama sa podznakom u Lavu Mlad Mesec je u 2. kući i one će imati potrebu za novim izvorima prihoda i načinom sticanja, za nekim novim načinom ishrane ili za novom dijetom.\nRakovima na podznaku Mlad Mesec je u 3. kući te će ove osobe nešto novo započinj na nivou komunikacije, steći nova poznanstva i uspostaviti nove kontakte, počeće da uče nešto novo, ili da pišu, da trguju, prave nove ugovore, dogovore, a neki će kupiti novi telefon, kompijuter ili automobil.\nOsobe sa podznakom u Blizancima imaju Mlad Mesec u 4. kući pa će nešto novo preduzeti u okviru doma i porodice, neke će započeti samostalan život ili privatni posao, neke će se preseliti, a neke kupiti nešto novo za kuću.\nOsobe sa Bikom na podznaku Mlad Mesec imaju u 5. kući i one mogu započeti neku novu ljubavnu vezu ili uneti neke novine u već postojećoj, neke će zatrudneti, a neke početi da se bave novim hobijem ili pronaći novi vid kreativnog izražavanja.\nOvnovima na podznaku Mlad Mesec je u 6. kući pa će neki od njih dobiti novi posao, nove obaveze ili će sprovesti neki novine u oblasti zdravlja, lečenja ili svakodnevnih fizičkih aktivnosti.\nRibama na podznaku Mlad Mesec je u 7. kući te će one imati neke novine u oblasti emotivnih i partnerskih odnosa, neke će početi da se bave nekim javnim poslovima, a neke će postati poznate.\nVodolijama na podznaku Mlad Mesec je u 8. kući i one će imati neke novine vezane za unutrašnje promene i ličnu transformaciju, druge će prevazići neku krizu ili određene strahove ili otići na neki operativni zahvat, a neke će započeti nešto novo vezano za kredite, osiguranja, porez, nasledstvo ili nešto po pitanju novčane pomoći od drugih ili sponzorstva.\nJarčevima na podznaku Mlad Mesec je u 9. kući i neke od njih će promene i novine imati po pitanju fakulteta, inostranstva, izdavaštva, pravnih ili zakonskih pitanja, a neki će usvojiti nove ideje po pitanju vere i duhovnosti.\nOsobama sa podznakom u Strelcu Mlad Mesec je u 10. kući tako da će neki od njih promeniti profesiju ili status, neki će dobiti neku novu titulu ili zvanje, a neki novog direktora, šefa ili nadređeno lice.\nŠkorpionima na podznaku je Mlad Mesec u 11. kući i oni imaju mogućnost da sklope neka nova prijateljstva, da započnu neki grupni rad ili počnu da se bave nekom socijalnom ili humanitarnom aktivnošću, neki od njih će se razvesti, neki otići u penziju, a neki će se okrenuti nekim potpuno novim planovima i projektima.\nVagama na podznaku Mlad Mesec pada u 12. kući i one će u narednom periodu najviše da se bave introspekcijom i unutrašnjim preispitivanjem. Neke Vage će intuitivno ili putem snova dobiti nagoveštaj o promenama koje dolaze, neke će započeti tajnu ljubavnu vezu, neke će se osetiti iznevereno i imati osećaj žrtve, a neke će samo biti pod uticajem neke platonske veze ili će zaroniti u svet inspiracije i mašte da bi izrazile svoje umetničke potencijale.\nIako svaki Mlad Mesec daje priliku za neke nove početke i nove cikluse, ipak dok se Mesec ne udalji malo od Sunca većina ljudi je uglavnom zbunjena i nejasan im je smer u kome treba da usmere svoju pažnju i dejstvo kako bi načinili neke promene i započeli nešto novo. Ovaj Mlad Mesec zbog opozicije Merkura i Neptuna sada prenaglašava tu nejasnoću i unosi još veću konfuznost za sagledavanje mogućnosti i donošenje odluka u kom smeru treba preduzeti neke nove korake, a kako su i neki pređašnji uticaji još uvek prilično dominantni, najbolje je sačekati još neki dan za sve nove početke, nove pravce i nove ciljeve.


Radionica u Plavu | CRNVO\nCentar za razvoj nevladnih organizacija (CRNVO) organizovao je 18. Decembra 2012. god. jednodnevnu radionicu u Plavu na temu: "Aktivno ucesce gradjana u donosenju odluka na lokanom nivou".\nCilj organizovanja ove radionice bio je kreiranje modela za unapređenje saradnje između predstavnika lokalne samouprave i nevladinih organizacija, odnosno mehanizma koji će omogućiti veće građansko učešće u procesu donošenja i implementacija javnih politika na lokalnom nivou. Učesnici radionice bili su predstavnici lokalne samouprave, nevladinih organizacija i medija iz opstina obuhvacenih projektom koji su imali priliku da diskutuju o mogućnostima kreiranja modela dobre saradnje između predstavnika lokalne samouprave i civilnog sektora. Pored diskusije, učesnici radionice su radili na kreiranju mehanizma koji će unaprijediti saradnju lokalne samouprave i civilnog društva i omogućiti veće uključivanje civilnog sektora u procesima odlučivanja u lokalnim samoupravama.\nRadionica je ujedno i peta aktivnost u okviru projekta "Civilno društvo i lokalna samouprava u jačanju društvene kohezije u Albaniji i Crnoj Gori" koji Centar za razvoj nevladnih organizacija (CRNVO) realizuje u partnerstvu sa Centrom za promjene i rješavanje konflikata (PARTNERS) iz Albanije. Projekat prekogranicne saradnje finansira Evropska unija, posredstvom Delegacije Evropske unije u Crnoj Gori iz druge komponente Instrumenta za pretpristupnu podrsku 2007-2013.


16-08-2019 12:44 Svet Planeta\nSeverna Koreja prekinula je sve dalje mirnovne pregovore sa Južnom Korejom. Pjongjang je naveo da je apsolutni krivac za tu odluku Seul.\nPjongjang je to saopštio nakon govora južnokorejskog predsednika Mun DŽae Ina u kom je povodom obeležavanja Dana oslobođenja Koreje od japanske vladavine, obećao jedinjenje Korejskog poluostrva do 2045. godine.\nPredsednik Mun je u govoru dodao da je denuklearizacija Korejskog poluostrva veliki problem i da su pregovori između severa i juga u potpunosti zamrli.\nSeverna Koreja je u saopštenju dovela u pitanje opravdanost pregovora kada "Južna Koreja nastavlja sa zajedničkom vojnom vežbom sa SAD, a istovremeno govori o mirnoj ekonomiji ili mirnom režimu".\n- Upitno je koliko je južnokorejski predsednik razborit. Naime, s jedne strane priča o pregovorima između Severa i Juga, a s druge strane vežba ratne scenarije putem kojih planira da uništi većinu naše vojske u 90 dana. Radi se o stvarno besramnom čoveku - navodi se u saopštenju.\nU međuvremenu, Severna Koreja je opet ispalila dve rakete u more kraj istočne obale, saopštila je južnokorejska vojska, što je šesti takav test u manje od mesec dana.


U POŽARIMA U ROŽAJAMA VATRA PROGUTALA 160 HEKTARA ŠUME – Rožaje Today\nU POŽARIMA U ROŽAJAMA VATRA PROGUTALA 160 HEKTARA ŠUME\nKomisije Uprave za šume, Područne jedinice u Rožajama, završile su rad na utvrđivanju štete izazvane šumskim požarima koji su ovu opštinu zahvatili 15. maja. Prema zvaničnim podacima Uprave za šume – PJ Rožaje, koji su dostavljeni lokalnoj upravi, vatra je progutala oko 160 hektara šumskog potencijala.\nNa utvrđivanju štete radilo je osam ekipa od kojih su sedam utvrđivale štetu nastalu u državnim šumama. Prema tim podacima, opožareno je 160,37 hektara od čega su privredne šume 29,21 hektar, dok je izgorelo 12 hektara šumskih kultura starih između šest i 10 godina, a u požaru je uništeno i 119,16 hektara zaštitne šume, odnosno ekološke šume. Od ukupno izgorelih šuma, 21,5 hektara se odnosi na šume u privatnom vlasništvu – saopšteno je iz lokalne uprave.\nPredsjednik Opštine Rahman Husović kazao je da je najviše stradala gazdinska jedinica Crnja u kojoj je gorelo čak 17 odjeljenja.\nŠume su nacionalno blago i mi apelujemo na nadležne da pod hitno utvrde odgovornost jer postoje indicije da je jedan od najvećih uzročnika požara koji su istovremeno buknuli na više desetina mjesta, ljudski faktor. Mi u lokalnoj upravi ćemo se potruditi da se ovakve stvari više ne dešavaju.\nDirektor Uprave za šume Nusret Kalač kazao je za „Dan” da materijalna šteta još uvijek nije utvrđena. Kalač je istakao da će precizni podaci o nastaloj šteti biti poznati tek krajem sedmice.\n– Mi još uvijek nismo premjerili tačne količine bruto drvne mase koja je stradala u požaru. Međutim, u odnosu na zahvaćene površine materijalna šteta neće biti u onolikoj mjeri kako smo pretpostavljali jer je stradalo samo 20 hektara visoko ekonomskih šuma, a ostalo je većinom sitno rastinje. Što se tiče finansijskog dijela štete, za sada nijesam u mogućnosti da dajemo preciznije podatke, dok se ne izvrši premjer svakog panja – rekao je Kalač, naglašavajući da su požari u velikom broju slučajeva posledica ljudskog faktora.\nOsim nekoliko požara izazvanih samozapaljivanjem koje je izazvao dalekovod, sa sigurnošću mogu da tvrdim da su svi ostali požari podmetnuti namjerno. Ja sam lično tražio od policije da sprovede postupak krivično pravnog utvrđivanja odgovornosti na način što bi trebalo prvo saslušati lugare koji sigurno znaju na koji način su izbili požari jer oni bi morali u svakom trenutku biti na terenu – kaže Kalač.\nDa vlada rasulo u državnim šumama potvrđuju upućeni koji ističu da su požare izazvali pojedini lugari kojima je Uprava za šume spremala novi raspored radnih zadataka.\nVjerovatno iz straha da ne budu otkrivene mahinacije kojima se lugari bave, pojedinci su se odlučili da podmetnu požare kako bi prikrili nezakonite radnje – rekao je naš sagovornik koji je upućen u ovu problematiku.\nURUČENE,,LUČE' POLUMATURANTIMA OŠ „MUSTAFA PEĆANIN” U ROŽAJAMA


Skladište u oblaku je postalo važan deo današnjeg poslovnog modela. U stvari, nedavna istraživanja pokazuju da više od polovine svih preduzeća smatra oblak ključnom komponentom uspeha –i ne plaše se da investiraju. Ta ista preduzeća izdvajaju za oblak 50 procenata ili više iz svog IT budžeta. Iako postoji mnogo različitih tipova opcija računarstva u oblaku, aplikacije saradnje koje pružaju skladištenje datoteka na mreži predstavlja jedan od najpopularnijih i pomaže da unapredite prenos datoteka, poruka, podataka, priloga, beleški itd. od radnika do radnika i od tima do tima.\nNjihova ogromna popularnost nije iznenađenje s obzirom na to da skladištenje datoteka na mreži pruža neometan pristup popularnim alatkama koje se svakodnevno koriste za kreiranje, komunikaciju i saradnju sa PC/Mac, iOS, Android ili Windows uređaja. Prednosti su brojne i obuhvataju sledeće:\nUpravljanje dokumentima i deljenje dokumenata – Radite zajedno u realnom vremenu na više uređaja i pristupajte datotekama bilo kada, bilo gde na vebu – lako upravljanje, otpremanje i deljenje datoteka i sinhronizacija datoteka sa PC ili Mac računarom.\nSaradnja u realnom vremenu – Jednostavno deljenje dokumenata sa kolegama, klijentima i spoljnim partnerima i mogućnost zajedničkog rada pomoću poznatih aplikacija. Ovo takođe omogućava koautorstvo na istoj datoteci bez problema sa kreiranjem verzija.\nHostovanje produktivnih sastanaka na mreži – Na uređaju po vašem izboru pridružite se sastanku ili započnite sastanak dok koristite video, deljenje ekrana, snimanje i još mnogo toga da biste vodili sastanke koji daju rezultate. Prikažite učesnicima sve sa vašeg računara (od video zapisa do izvršnih prezentacija), kao da ste svi u istoj prostoriji. Većina takođe pruža pristup kompletnom zapisu celog sastanka.\nA šta ćemo sa bezbednošću? Nema povratka uz deljenje datoteka na mreži koje je izuzetno važno oružje u arsenalu preduzeća pomaže u smanjenju troškova administracije i skladištenja i istovremeno poboljšava saradnju zaposlenih, fleksibilnost i produktivnost. Bilo da odaberete da koristite dobavljača usluga ili da čuvate podatke unutar preduzeća, uvek postoji rizik.\nDobra vest je da dobavljači usluga razumeju ove strahove i ulažu mnogo novca u jačanje mera bezbednosti – a preduzeća to uvek primećuju. U nedavnoj prošlosti, pitanja bezbednosti su bila glavna blokada za usvajanje oblaka i usluga skladištenja podataka od strane preduzeća. Kako oblak nastavlja da raste i da se razvija, te brige gube na važnosti. Nedavne ankete pokazuju da bezbednost pada na listi primarnih problema zahvaljujući novim ugrađenim bezbednosnim funkcijama kao što je šifrovanje datoteka i napredne opcije za sprečavanje gubitka podataka (DLP) koje vam pomažu da identifikujete, nadgledate i štitite osetljive informacije – kao i skladištenje u oblaku koje ispunjava globalne i specifične standarde usaglašenosti kao što su ISO 27001, HIPAA i mnogi drugi.\nOd otvorene komunikacije do kanala saradnje sa radnim prostorima na mreži dizajniranim da održe povezanost timova i produktivnost, do pouzdane poslovne bezbednosti u oblaku koja se lako koristi i omogućava da držite konce u rukama kada je u pitanju privatnost podataka i usaglašenost – nepobitne su prednosti računarstva u oblaku i deljenje datoteka na mreži. Saznajte kako da iskoristite prednosti ovih poslovnih rešenja za svoje preduzeće i zaposlene, ali uz alatke koje će vam obezbediti zaštitu podataka.


Gajčanima derbi, Radničkom važna tri boda\nponedeljak, 07 maj 2018 10:03\nU derbiju 17. kola Druge južnobanatske lige „Zapad“- grupa Jug, prvoplasirani Partizan u Gaju ubedljivo je savladao drugoplasirani Stari Tamiš 4:0.\nIdentičnim rezultatom Kolonija je na svom terenu pobedila Omladinac iz Deliblata, a Proleter u Mramorku remizirao je sa Jedinstvom iz Dubovca 3:3. U Bavaništu BSK je poražen od Dolova 4:1, dok je u Banatskom Brestovcu, Budućnost bila bolja od Borca iz Pločice 6:4.\nFudbaleri kovinskog Radničkog, u okviru 25. kola Vojvođanske lige „Istok”, na svom terenu savladali su Slogu iz Plandišta 4:2. Ovom pobedom Radnički je upisao važna 3 boda, i sada se nalazi na 10-om mestu zajedno sa još tri kluba koji su sakupili po 28 bodova. Prvi ispod „crte“ je ŽAK iz Kikinde sa 21 bodom.\nViše vesti iz ove kategorije: « Odloženo suzbijanje komaraca u Kovinu zbog lošeg vremena Uskoro konkursi za dodelu sredstava poljoprivrednicima »